hotchpotch/miracl-hf-unified huggingface dataset:
কুরতুবা মসজিদ
স্পেনের মসজিদে কর্ডোভা, মুসলমানদের দীর্ঘ সাতশ’ বছরের ইতিহাসের স্বাক্ষী৷ ৭৮৪সালে খলীফা আব্দুর রহমানের আমলে তৎকালীন রাজধানী কর্ডোভায় এই ঐতিহাসিক মসজিদটি নির্মিত হয়৷
মুসলমানগণ এশিয়া থেকে নিয়ে গোটা ইউরোপ ওআফ্রিকা এখানে বসেই শাসন করতেন৷ মসজিদটি শরয়ী আইন ও সালিসের কেন্দ্র হিসেবেও ব্যবহার করা হতো৷
ইউরোপিয়ানরা এখান থেকে শিক্ষা নিয়ে দেশে গিয়ে গর্ববোধ করতো৷ স্পেনের মুসলমানদের আবিষ্কৃত জিনিষ ব্যবহার করে গোটা বিশ্ব উপকৃত হতো৷ মুসলমানদের নিয়ম-কানুন অনুযায়ী পুরো দুনিয়া চলতো৷
মোটকথা, মুসলমানগণ তখন উন্নতির চরম শিখরে পৌছেছিলো। এই মসজিদেই তাফসীরে কুরতুবী লিখক আল্লামা কুরতুবীর তাফসীর চলতো, ইয়াহইয়া বিন ইয়াহইয়া অন্দুলুসীর দরস হতো, ইবনে হাযাম যাহেরীর ফিকহী প্রবন্ধ পাঠ করা হতো, ইবনে আরাবী তাসাউফের সুক্ষ্ম ও জটিল বিষয়াদী বর্ণনা করতেন এবং বাকি ইবনে মাখলাদের মতো ব্যক্তিত্ব এখানে বসেই ‘কালাল্লাহ’ এবং ‘কালার রাসূল সাল্লাল্লাহু আলাইহি ওয়া সাল্লাম বলতেন৷
কিন্তু, ১২৩৬ সালে ক্যাসলের রাজা তৃতীয় ফার্ডিনান্দ ও রাণী ইসাবেলা মুসলমানদের নির্বিচারে হত্যা করে স্পেন দখল করে নেয় আর মসজিদটিকে রোমান ক্যাথলিক গির্জায় রুপান্তরিত করে৷
আজো সেখানে ক্রুশ টানিয়ে রাখা হয়েছে৷ নামাজ পড়া সম্পূর্ণ নিষেধ। এমনকি কেউ যেন রুকুও না করতে পারে, সেজন্য বিভিন্ন স্থানে সিকিরিউটি লোক রাখা হয়েছে৷
২০১০ সালে এক দল মুসলিম পর্যটক শুধু রুকু করতে অনেক চেষ্টা করেও ব্যর্থ হন৷ একজন সত্যিকার ও চিন্তাশীল মুসলমান মসজিদে কর্ডোভায় দাড়িয়ে না কেঁদে থাকতে পারে না৷
রবার্ট ডুভল
রবার্ট সেল্ডেন ডুভল (; জন্ম: ৫ জানুয়ারি ১৯৩১) হলেন একজন মার্কিন অভিনেতা ও চলচ্চিত্র নির্মাতা। তিনি ছয় দশকের অধিক সময় ধরে অভিনয়ের সাথে জড়িত আছেন। অভিনয়ের স্বীকৃতি হিসেবে তিনি সাতটি একাডেমি পুরস্কারের মনোনয়ন হতে একটি পুরস্কার জয় করেন, সাতটি গোল্ডেন গ্লোব পুরস্কারের মনোনয়ন হতে চারটি পুরস্কার জয় করেন এবং একটি বাফটা পুরস্কার, একটি স্ক্রিন অ্যাক্টরস গিল্ড পুরস্কার ও একটি এমি পুরস্কার জয়সহ একাধিক পুরস্কার জয় ও মনোনয়ন লাভ করেছেন। ২০০৫ সালে তিনি ন্যাশনাল মেডেল অব আর্টস লাভ করেন।
ডুভল ১৯৫০-এর দশকের শেষ দিক থেকে মঞ্চ নাটকে অভিনয় শুরু করেন এবং ১৯৬০-এর দশকের শুরুতে টেলিভিশন ও চলচ্চিত্রে কাজ শুরু করেন। তিনি "টু কিল আ মকিংবার্ড" (১৯৬২) চলচ্চিত্রে তিনি বু র‍্যাডলি চরিত্রে, "ক্যাপ্টেন নিউম্যান, এম.ডি." (১৯৬৩), "টিএইচএক্স ইলেভেন থার্টি এইট" (১৯৭১) চলচ্চিত্রে কেন্দ্রীয় চরিত্রে এবং হর্টন ফুটের নাটক অবলম্বনে উইলিয়াম ফকনারের "টুমরো" (১৯৭২) চলচ্চিত্রে অভিনয় করেন। এই সময়ে তিনি "গডফাদার" ধারাবাহিকের "দ্য গডফাদার" (১৯৭২) ও "দ্য গডফাদার পার্ট ২" (১৯৭৪) চলচ্চিত্রে অভিনয় করেন, যা সমালোচনামূলক ও ব্যবসায়িক দুই দিক থেকে সফলতা অর্জন করে।
তিনি "টেন্ডার মার্সিজ" (১৯৮৩) ছবিতে অভিনয় করে শ্রেষ্ঠ অভিনেতা বিভাগে একাডেমি পুরস্কার এবং টম কোর্টনির সাথে যৌথভাবে সেরা নাট্য চলচ্চিত্র অভিনেতা বিভাগে গোল্ডেন গ্লোব পুরস্কার অর্জন করেন। তিনি বাকি ছয়টি একাডেমি পুরস্কারের মনোনয়ন লাভ করেন "দ্য গডফাদার" (১৯৭২), "অ্যাপোক্যালিপ্স নাউ" (১৯৭৯), "দ্য গ্রেট স্যান্টিনি" (১৯৭৯), "দি অ্যাপোস্টল" (১৯৯), "আ সিভিল অ্যাকশন" (১৯৯৮), ও "দ্য জাজ" (২০১৪) ছবিতে অভিনয়ের জন্য। তার অভিনীত অন্যান্য উল্লেখযোগ্য চলচ্চিত্রসমূহ হল "বুলিট" (১৯৬৮), "ট্রু গিট" (১৯৬৯), "ম্যাশ" (১৯৭০), "জো কিড" (১৯৭২), "দ্য কনভারসেশন" (১৯৭৪), "নেটওয়ার্ক" (১৯৭৬), "দ্য ন্যাচারাল" (১৯৮৪), "দ্য হ্যান্ডমেইড্‌স টেল" (১৯৯০), "ডেজ অব থান্ডার" (১৯৯০), "র‍্যাম্বলিং রোজ" (১৯৯১), "ফলিং ডাউন" (১৯৯৩), "জ্যাক রিচার" (২০১২), "আ নাইট ইন ওল্ড মেক্সিকো" (২০১৪), এবং "ওয়াইল্ড হর্সেস" (২০১৫)।
ডুভল অভিনীত টেলিভিশন কর্মের মধ্যে উল্লেখযোগ্য "দ্য টোয়ালাইট জোন" (১৯৬৩), "দ্য আউটার লিমিটস" (১৯৬৪), "লোনসাম ডাভ" (১৯৮৯), "স্ট্যালিন" (১৯৯২), "দ্য ম্যান হু ক্যাপচারড এইখমান" (১৯৯৬) ও "ব্রোকেন টেইল"। "লোনসাম ডাভ" (১৯৮৯) ও "স্ট্যালিন" (১৯৯২)-এ অভিনয় করে তিনি শ্রেষ্ঠ টিভি মিনি ধারাবাহিক অভিনেতা বিভাগে দুটি গোল্ডেন গ্লোব পুরস্কার অর্জন করেন এবং "ব্রোকেন টেইল"-এ অভিনয় করে একটি প্রাইমটাইম এমি পুরস্কার অর্জন করেন।
যাদবপুর রেলওয়ে স্টেশন
যাদবপুর রেলওয়ে স্টেশন শিয়ালদহ-সোনারপুর লাইন লাইনে অবস্থিত কলকাতা শহরতলি রেলওয়ে স্টেশন। এটি শিয়ালদহ রেলওয়ে স্টেশন থেকে আনুমানিক ৭ কিলোমিটার (৪.৩ মাইল) দূরে অবস্থিত। এটি পূর্ব রেল অঞ্চলের অন্তর্গত। যাদবপুর রেলওয়ে স্টেশন শিয়ালদহ রেল বিভাগের সবচেয়ে ব্যস্ততম রেল স্টেশনগুলির মধ্যে অন্যতম। ১১৫ জোড়াও বেশি স্থানীয় ই.এম.ইউ ট্রেন দৈনিক ভিত্তিতে রেলওয়ে স্টেশন দিয়ে চলাচল করে। স্টেশনটি ভারতের পশ্চিমবঙ্গ রাজ্যের কলকাতায় অবস্থিত। যাদবপুর জংশন স্টেশন যাদবপুর এলাকা এবং আশেপাশের এলাকাগুলিতে রেল পরিষেবা প্রদান করে।
যাদবপুর জংশন রেলওয়ে স্টেশন ২২°৪৯'৫৪" উত্তর থেকে ৮৮°৩৭'৪৭" পূর্বে অবস্থিত। সমুদ্রতল থেকে স্টেশনটির গড় উচ্চতা ৯ মিটার (৩০ ফুট)।
১৮৬২ খ্রিষ্টাব্দে ইস্টার্ন বেঙ্গল রেলওয়ে শিয়ালদহ থেকে যাদবপুর পর্যন্ত ১,৬৭৬ মিমি (৫ ফুট ৬ ইঞ্চি) বিস্তৃত ব্রড গেজ রেলওয়ে নির্মাণ করেছিল।
শিয়ালদহ-যাদবপুর লাইনের বিদ্যুতায়ন ১৯৬৫-৬৬ সালে ২৫ কেভি এসি ওভারহেড ব্যবস্থার সাথে সম্পন্ন হয়।
কীবোর্ড প্রযুক্তি
কম্পিউটার কীবোর্ড তাদের ব্যবহার করা সুইচ প্রযুক্তির ভিত্তিতে শ্রেণিবদ্ধ করা যায়।বর্ণানুক্রমিক কীবোর্ডগুলোর সাধারণত ৮০ থেকে ১১০টি টেকসই সুইচ থাকে, প্রতিটির জন্যে একটি করে। সুইচ প্রযুক্তি নির্বাচন কী প্রতিস্পন্দন (কী রেসপন্স, কী যে চাপা হয়ে তার ইতিবাচক ফিডব্যাক) ও প্রাক গমনকে (প্রি ট্র‍্যাভেল, কী ঠিকভাবে চাপার জন্যে প্রয়োজনীয় দূরত্ব) প্রভাবিত করে। নতুনতর কীবোর্ড মডেলগুলো সাশ্রয়ের জন্যে বিভিন্ন প্রযুক্তির মিশ্রিত রূপ ব্যবহার করে।
দুপ্রকারের মেমব্রেন-ভিত্তিক কীবোর্ড রয়েছে, ফ্ল্যাট-প্যানেল মেমব্রেন ও ফুল-ট্র‍্যাভেল মেমব্রেন কীবোর্ড:
ফটোকপি মেশিন বা মাইক্রোওয়েভ ওভেনের মত যন্ত্রপাতিতে ফ্ল্যাট-প্যানেল মেমব্রেন কীবোর্ডের দেখা পাওয়া যায়। একটি সাধারণ ডিজাইন যা তিনটি স্তর নিয়ে গঠিত। শীর্ষ স্তরে সামনে ছাপানো লেবেল ও পেছনে পরিবাহী ডোরা রয়েছে। এর নিচে আছে একটা ব্যবধান স্তর, যা সামনের পেছনের স্তরকে আলাদা করে রাখে যাতে সাধারণভাবে কোন বৈদ্যুতিক আদানপ্রদান না ঘটে। পেছনের স্তরে উল্লম্বভাবে সামনের লেয়ারের দিকে ছাপানো পরিবাহী ডোরা রাখে। যখন একসাথে থাকে, এ ডোরাগুলো একটি গ্রিড গঠন করে। যখন ব্যবহারকারী নির্দিষ্ট অবস্থানে চাপে, আঙ্গুল শীর্ষ স্তর ব্যবধানকারী স্তরের মধ্য দিয়ে নিচে নিয়ে যায় যা গ্রিডের ইন্টারসেকশবে একটি সার্কিট বন্ধ করে দেয়। এটা কম্পিউটার অথবা কীবোর্ড নিয়ন্ত্রণ প্রসেসরকে ইঙ্গিত করে যে নির্দিষ্ট বাটন চাপা হয়েছে।
সাধারণত ফ্ল্যাট-প্যানেল মেমব্রেন কীবোর্ড উল্লেখযোগ্য ভৌত ফিডব্যাক তৈরি করে না। তাই এটি ব্যবহার করা যন্ত্রগুলো কী চাপার পর একটি বিপ উদগম বা লাইট ফ্ল্যাশ করে। তারা অধিকাংশ সময় রুঢ় পরিবেশে ব্যবহার করা হয়। যদিও ব্যক্তিগত কম্পিউটারের প্রথম দিনগুলোতে তারা ব্যবহৃত হতো, মেকানিক্যাল সুইচ কীবোর্ড তাদের সে জায়গা দখল করে নিয়েছে।
ফুল-ট্র‍্যাভেল মেমব্রেন-ভিত্তিক কীবোর্ডগুলো বর্তমানের সবচেয়ে পরিচিত কীবোর্ড। তাদের এক-টুকরা প্লাস্টিক কীটপ/সুইচ প্লাগার আছে যা বৈদ্যুতিক সুইচ ম্যাট্রিক্সে যোগাযোগ বাস্তবায়ন করতে একটি মেমব্রেনে চাপানো হয়।
এ ধরণের কীবোর্ডে একটি কী চাপা তড়িত প্যাডের আধৃতি পরিবর্তিত হয়। এ ছাঁচটি প্রতিটির জন্যে একটি করে দুটো ত-আকৃতির তড়িত-ধারক প্যাড নিয়ে গঠিত, যা একটি পিসিবির উপর ছাপানো এবং সোল্ডারমাস্কের একটি অন্তরক ও মোটা ফিল্ম দ্বারা আচ্ছাদিত।
এ ধারণার জটিলতা সত্ত্বেও ক্যাপাচিটিভ সুইচিঙের এ পদ্ধতিটি বাস্তবিকভাবে সাধারণ। এর চলনশীল অংশ একটি ফ্ল্যাট ফোমে শেষ হয়েছে।
দ্য সোপরানোস
দ্য সোপরানোস ডেভিড চেসসৃষ্ট একটি মার্কিন টেলিভিশন সিরিজ। সিরিজটির কেন্দ্রীয় চরিত্র টনি সোপরানো। টনি সোপরানো নিউ জার্সিস্থ ইতালিয়ান-মার্কিন মাফিয়া সংগঠনের শীর্ষস্থানীয় একজন। সিরিজের দেখানো হয় সোপরানো কীভাবে তার পরিবার ও মাফিয়া দল সামাল দেয়। সিরিজটি এইচবিওতে ১৯৯৯ সাল থেকে ২০০৭ সাল পর্যন্ত ছয় মৌসুম ও ৮৬টি পর্ব ধরে প্রচারিত হয়। এটি সর্বকালের সর্বশ্রেষ্ঠ টিভি সিরিজগুলোর একটি হিসেবে বিবেচিত হয়।
জেঠালাল গাড়া (চরিত্র)
জেঠালাল গাড়া (পুরো নাম জেঠালাল চম্পকলাল গাড়া) একটি চরিত্র যেটি ভারতীয় টেলিভিশন ধারাবাহিক তারাক মেহতা কা উল্টা চশমাতে দিলীপ জোশি ধারণ করেছে। এটি এই ধারাবাহিকটির মূল চরিত্র। এটি অত্যন্ত দর্শকপ্রিয় এবং বিশ্বাস করা যায় ধারাবাহিকটি এই চরিত্রটি ছাড়া চালানো সম্ভব নয়।
এটি হলো একটি হিন্দু জৈন মিশ্র পরিবার, যারা মূলত কাচ্ জেলার ভাচাও গ্রাম থেকে এসেছে এবং দয়া আহমেদাবাদ থেকে । এ পরিবারে চারজন সদস্য - জেঠালাল, তার বউ দয়া, তার বাবা চম্পকলাল এবং তার ছেলে টাপু। জেঠালাল, দয়া এবং চম্পকলাল ইংরেজীতে দূর্বল কিন্তু টাপু মেধাবী এবং ইংরেজীতে পারদর্শী। তাদের পারিবারিক বন্ধন গাঢ়। তাদের নিজস্ব একটি দোকান রয়েছে "গাড়া ইলেকট্রনিক্স" নামে যেটি জেঠালাল পরিচালনা করে।
এটি চরিত্রায়ন করেছে দিলীপ জোশি। সে ধারাবাহিকটির মূল চরিত্র এবং তাকে ঘিরেই ধারাবাহিকটির কাহিনী তৈরি হয়। জেঠালাল খুব বেশি লম্বা নয়, তার ওজন বেশি এবং তার ছোট গোফ রয়েছে। সে একজন সৎ ব্যবসায়ী, আদর্শ ছেলে, স্বামী এবং পিতা। চরিত্রে সে একজন অযত্নবান, অলস প্রকৃতির মানুষ। সে খেতে ভালোবাসে ও তার প্রিয় খাদ্য হলো গুজরাটি খাবার "জালেবী (জিলাপি)" এবং "ফাফড়া"। অনেক সময় তার বাবা তাকে বকা দেয় দয়া এবং টাপুর প্রতি কড়া হওয়ার জন্য। যদিও সে তার বাবাকে ভয় পায় সে তার বাবার সম্মান করে এবং সবসময় যেখানে সেখানে তার বাবার পা ছুয়ে তার আশির্বাদ নেয়। সে টাপুর ব্যাপারে খুবই যত্নবান এবং "ভিড়ে" থেকে তাকে সবসময় রক্ষা করে যে টাপুর দুষ্টামির বিচার নিয়ে আসে। এবং তাদের মধ্যে ঝগড়া শুরু হয়। তার একটি দোকান রয়েছে "গাড়া ইলেকট্রনিক্স" নামে। চম্পকলাল তাকে জেঠিয়া বলে ডাকে। দয়া তাকে টাপু কে পাপা (টাপুর বাবা), ববিতা তাকে জেঠাজি এবং সোসাইটির অন্যান্য মহিলারা জেঠাভাই বলে ডাকে। জেঠালাল তার স্ত্রী দয়াকে গভীরভাবে ভালোবাসলেও ববিতার প্রতি তার গোপণ আকর্ষণ রয়েছে। সে ববিতা কে পটানোর কোনো সুযোগ হাতছাড়া করতে চায় না। জেঠালাল এর মতে তার ভাগ্য অনেক খারাপ যার ফলে সে সবসময় বিপদে পড়ে। সে সবসময় তার শ্যালক সুন্দরলাল এর উপর বিরক্ত থাকে। কিন্তু দয়ার কারনে সবসময় চুপ থাকে যে তার ভাইকে অনেক ভালোবাসে। তাদের দুইজনের মধ্যে একটি শীতল যুদ্ধ আছে যেটির ব্যাপারে তার বন্ধু তারাক মেহতা ছাড়া কেউই অবগত নয়। তার দোকানের কর্মচারী নাটু কাকা তাকে সবসময় বেতন বাড়ানোর জন্য দাবি করে, এবং বাঘা তার বিভিন্ন রকমের বুদ্ধি ও তার প্রেমিকা বাউরি দোকান চলার সময় তাকে বিরক্ত করে। তার মূল শত্রু হলো কৃষ্ণাণ আইয়ার, ববিতার স্বামী। তার সবচেয়ে কাছের বন্ধু হলো তারাক মেহতা, যে জেঠালাল কে বিপদ থেকে উদ্ধার করে। তাই জেঠালাল তাকে "ফায়ার বিগ্রেড" বলে ডাকে।
দয়া ভাবী এবং দয়া বেন নামেও পরিচিত। চরিত্রটি ধারণ করেছে দিশা ভাকানি। সে জেঠালাল এর বউ। সে আহমেদাবাদ থেকে এসেছে এবং "গরবা" নৃত্য করতে ভালোবাসে।
আবান বিন উসমান বিন আফফান
আবান বিন উসমান বিন আফফান (মৃত্যু ১০৫ হিজরি/ ৭২৩ ঈসায়ী) ছিলেন একজন বিশিষ্ট মুহাদ্দিস, ফাকীহ, মুফাসসির, এবং ইতিহাসবিদ।
আবান বিন উসমান বিন আফফান ছিলেন ইসলামের তৃতীয় খলীফা উসমান বিন আফফানের পুত্র। তার মায়ের নাম উম্মু আমর বিনতে জান্দাব। তিনি হচ্ছেন প্রথম ইতিহাসবিদ যিনি মুহাম্মাদ (সাঃ) এর মাগাজী রচনা করেছিলেন। একই সাথে তিনি ছিলেন হাদিস ও ফিকহ শাস্ত্রের পণ্ডিত ব্যক্তিত্ব।
হাদিস বর্ণনায় আবান বিন উসমানের বিশেষ অবদান রয়েছে। তিনি অনেক হাদিস বর্ণনা করেছেন।
আর্থার কেনেডি
জন আর্থার কেনেডি (; ১৭ ফেব্রুয়ারি ১৯১৪ - ৫ জানুয়ারি ১৯৯০) ছিলেন একজন মার্কিন মঞ্চ ও চলচ্চিত্র অভিনেতা। তিনি পার্শ্ব চরিত্রে তার অভিনয়ের বৈচিত্রতা এবং "মঞ্চে ব্যতিক্রমধর্মী স্বতঃস্ফূর্ত অভিনয়ের দক্ষতা"র জন্য পরিচিত। তিনি ব্রডওয়ে মঞ্চে আর্থার মিলারের নাটকে অভিনয় করে বেশি সমাদৃত হয়েছেন। ১৯৪৯ সালে তিনি মিলারের "ডেথ অব আ সেলসম্যান" নাটকে অভিনয় করে শ্রেষ্ঠ চরিত্রাভিনেতা বিভাগে টনি পুরস্কার অর্জন করেন। তিনি "চ্যাম্পিয়ন" (১৯৪৯), "ব্রাইট ভিক্টরি" (১৯৫১), "ট্রায়াল" (১৯৫৫), "পেটন প্লেস" (১৯৫৭) এবং "সাম কেম রানিং" (১৯৫৮) চলচ্চিত্রে অভিনয় করে পাঁচটি একাডেমি পুরস্কারের মনোনয়ন লাভ করেন এবং ১৯৫৫ সালে "ট্রায়াল" ছবিতে অভিনয় করে শ্রেষ্ঠ পার্শ্ব অভিনেতা বিভাগে গোল্ডেন গ্লোব পুরস্কার অর্জন করেন।
কেনেডি ১৯১৪ সালের ১৭ই ফেব্রুয়ারি ম্যাসাচুসেট্‌সের ওরচেস্টারে জন্মগ্রহণ করেন। তার পিতা জে.টি. কেনেডি ছিলেন একজন দন্তচিকিৎসক এবং মাতা হেলেন টমসন। তিনি ওরচেস্টারের সাউথ হাই স্কুলে এবং ওরচেটার একাডেমিতে পড়াশোনা করেন। তিনি ১৯৩৪ সালে পিটসবার্গের কার্নেগি ইনস্টিটিউট অব টেকনোলজি থেকে নাট্যতত্ত্ব বিষয়ে স্নাতক ডিগ্রি অর্জন করেন।
হারুনুর রশীদ (চাঁপাইনবাবগঞ্জের রাজনীতিবিদ)
হারুনুর রশীদ একজন বাংলাদেশি রাজনীতিবিদ যিনি ষষ্ঠ, সপ্তম, অষ্টম ও একাদশ জাতীয় সংসদ সদস্য হিসেবে দায়িত্ব পালন করেন। তিনি চাঁপাইনবাবগঞ্জ-৩ আসন থেকে বাংলাদেশ জাতীয়তাবাদী দলের (বিএনপি) মনোনয়নে সংসদ সদস্য নির্বাচিত হন। ২০১৬ সালের ১৯শে মার্চ হারুনুর রশীদ বিএনপির জাতীয় কাউন্সিলে সংগঠনটির কেন্দ্রীয় যুগ্ম মহাসচিব হিসেবে নির্বাচিত হন।
হারুনুর রশীদ চাঁপাইনবাবগঞ্জ জেলার সদর উপজেলার রামচন্দ্রপুর ইউনিয়নের চক আলমপুর গ্রামে জন্মগ্রহণ করেন। তার পিতার নাম আব্দুস সামাদ মিয়া ও মাতার নাম সেলিনা বেগম। শিক্ষাজীবেন তিনি স্নাতক ডিগ্রি অর্জন করেন।
হারুনুর রশীদ ১৯৯৬ সালের ফেব্রুয়ারিতে ষষ্ঠ জাতীয় সংসদ নির্বাচন প্রথমবারের মত চাঁপাইনবাবগঞ্জ-৩ আসন থেকে সংসদ সদস্য হন। পরবর্তীতে ১৯৯৬ সালের জুনে সপ্তম, ২০০১ সালে অষ্টম ও ২০১৮ সালে একাদশ জাতীয় সংসদ নির্বাচনে বিএনপির মনোনয়নে সংসদ সদস্য নির্বাচিত হন। আগের নির্বাচনগুলোতে তিনি লতিফুর রহমানের সাথে প্রতিদ্বন্দ্বিতা করে বিজয়ী হন তবে ২০০৮ সালে নবম জাতীয় সংসদ নির্বাচনে অংশ নিয়ে আব্দুল ওদুদের কাছে পরাজিত হন।
সাজিদ রাজার বাড়ি
সাজিদ রাজার বাড়ি সিলেটের একটি ঐতিহাসিক স্থাপনা। ১৮ শতকের প্রথম দিকে জমিদার সাজিদ রাজা কর্তৃক নির্মিত হয় এই বাড়িটি। 
সিলেটের সীমান্ত উপজেলা জকিগঞ্জের কাজলসার ইউনিয়নের সুরমা নদীর তীরবর্তী চারিগ্রামে অবস্থিত সাজিদ রাজার বাড়ি। জকিগঞ্জের ইতিহাস ও ঐতিহ্যের গুরুত্বপূর্ণ অংশ হিসাবে গণ্য করা হয় আটগ্রাম বাজারের সন্নিকটে সুরমা নদীর তীরে অবস্থিত বিখ্যাত এ জমিদার বাড়িটিকে।
১৮ শতকের প্রথম দিকে জমিদার সাজিদ রাজা জকিগঞ্জের উপজেলা ও এর আশপাশ শাসন করতেন। প্রাজাদের দেখভাল করার জন্য কাঠ দ্বারা নির্মিত গাড়ি ও হাতিতে সওয়ার হয়ে পুরো রাজ্য ঘুরে বেড়াতেন। তার দ্বারা নির্মিত বাড়ি, বিচারালয়, মসজিদ ও পুকুর এখনও ইতিহাস ঐতিহ্যের নিদর্শন হয়ে দাঁড়িয়ে আছে।
প্রায় ১৫ একর জমির উপর এই বাড়িতে রয়েছে ১৩ চালার একটি টিনের ঘর। ব্রিটিশ আমলে জমিদার সাজিদ রাজার বোনের উত্তরাধিকারী তার বাবা মৌলভী দেওয়ান দিগার উদ্দিন আহমদ চৌধুরী ও তার দুই চাচা দেওয়ান আজিজ উদ্দিন আহমদ চৌধুরী, মইন উদ্দিন আহমদ চৌধুরী শখের বশে এ ঘর তৈরি করেন। তৎকালীন ১৩ হাজার টাকা মজুরিতে কলকাতার মিস্ত্রিরা তেরটি চাল তৈরি করেন। টিন এবং কাঠের কারুকার্যমণ্ডিত চালাগুলো।
কাঠ-বাঁশের খানার বেড়ার ওপর চুনসুরকির ব্যবহার করা হয়েছে যা কিনা প্রাচীন ঐতিহ্যের নিদর্শন বহন করে। ঘরগুলোর পুরো ছাদ ও খুঁটিগুলো কাঠের তৈরি এবং মেঝে পাকা। এক কক্ষের বিশাল একটি ঘর বৈঠকখানা হিসেবেই ব্যবহার হত যেখানে একসময় হাসন রাজাসহ জমিদারদের আড্ডা বসত।
ধর্মপ্রাণ সাজিদ রাজা নামাজ পড়ার সুবিধার্তে ১৭৪০ খৃষ্টাব্দে তার বাড়ির সামনে পিলার ও গম্ভুজের তৈরী সুদৃশ্য মসজিদটি নির্মাণ করেন। একটি উঁচু ভিত্তির উপর মসজিদের মূল স্থাপনাটি প্রতিষ্টিত হওয়ায় মুসল্লীদের উঠানামার জন্য তেরী করা হয় সুদৃশ্য ও মজবুত সিঁড়ি।
বরাক নদীর উজান ঢলে ভেসে যাওয়ার জন্য জনগণের মাঝে পানির জন্য হাহাকারের সৃষ্টি হত। পানির হাহাকার দূর করার জন্য বাড়ির আঙ্গিনায় ৮ একর ভূমির উপর খনন করেন রাজা।
হারুনুর রশিদ (দ্ব্যর্থতা নিরসন)
হারুনুর রশিদ ছিলেন পঞ্চম আব্বাসীয় খলিফা। তবে এই নামে নিম্নের ব্যক্তিবর্গকেও নির্দেশ করতে পারেঃ
কাঞ্চনজঙ্ঘা জাতীয় উদ্যান
কাঞ্চনজঙ্ঘা জাতীয় উদ্যান বা কাঞ্চনজঙ্ঘা জীবমণ্ডল সংরক্ষণ ভারতের সিক্কিমে অবস্থিত জাতীয় উদ্যান এবং জীবমণ্ডল সংরক্ষণ উদ্যান। ২০১৬ সালের জুলাই মাসে অনুষ্ঠিত হওয়া ৪০তম অধিবেশনে একে ইউনেস্কো দ্বারা বিশ্ব ঐতিহ্যবাহী স্থানের তালিকায় অন্তর্ভুক্ত করা হয়। সাথে এটি ভারতের প্রথম মিশ্রিত ঐতিহ্যবাহী স্থান এই জাতীয় উদ্যানের নাম কাঞ্চনজঙ্ঘা শৃঙ্গের নামে রাখা হয়েছে। কাঞ্চনজঙ্ঘা ভারতের অন্যতম উচ্চতম ও পৃথিবীর তৃতীয় উচ্চতম শৃঙ্গ এবং এর উচ্চতা ৮,৫৮৬ মিটার।
উদ্যানটির ক্ষেত্রফল ১,৭৮৪ বর্গ কিঃমিঃ।
জাতীয় উদ্যানটির ভিতর কিছু লেপচা জনজাতির লোকের বসতি আছে।
উদ্যানটির ভিতর থলুং মনেস্ট্রি অবস্থিত। এই গুম্ফা জাতীয় উদ্যানটির বাফার জোনে অবস্থিত। এটি সিক্কিমের অন্যতম পবিত্র বৌদ্ধ মনেস্ট্রি।
কাঞ্চনজঙ্ঘা জাতীয় উদ্যান সিক্কিমের উত্তর সিক্কিম জেলা ও পশ্চিম সিক্কিম জেলায় অবস্থিত। এর উচ্চতা ১,৮২৯ মিটার থেকে ৮,৫৫০ মিটার এবং মোট ক্ষেত্রফল ৮৪৯.৫ বর্গ কিঃমিঃ।
এর উত্তরে তিব্বতের কমোলাংমা জাতীয় প্রকৃতি সংরক্ষণ এবং পশ্চিমে নেপালের কাঞ্চনজঙ্ঘা সংরক্ষিত অঞ্চল অবস্থিত।
দক্ষিণ শালমরা-মানকাচার জেলা
দক্ষিণ শালমারা-মানকাচর নাম দক্ষিণ শালমারা এবং মানকাচর বিধানসভা কেন্দ্রের থেকে এসেছে।
দক্ষিণ শালমারা-মানকাচর জেলা ধুবুড়ি জেলার অংশবিশেষ নিয়ে ২০১৬ সালে গঠন করা হয়। ১৫ আগষ্ট ২০১৫ সালে অসমের মুখ্যমন্ত্রী তরুণ গগৈ ৫টি নতুন জেলা ঘোষণা করেছিলেন, দক্ষিণ শালমারা-মানকাচর জেলা এই ৫টি নতুন জেলার ভিতর অন্যতম। ৯ ফেব্রুয়ারি ২০১৬ সালে হাটশিঙিমারির এক সরকারি অনুষ্ঠানে সহস্র নাগরিকের উপস্থিতিতে উপায়ুক্ত এম.আই. আহমেদ দক্ষিণ শালমারা-মানকাচরকে নতুন জেলারূপে উদ্বোধন করেন।
দক্ষিণ শালমারা ও মানকাচর জেলার ক্ষেত্রফল । এর পশ্চিম ও দক্ষিণে বাংলাদেশ, উত্তরে গোয়ালপাড়া জেলা ও ধুবুড়ি জেলা এববং পূর্ব ও দক্ষিণে মেঘালয় অবস্থিত।
ক্রীতদাস বাইবেল
ক্রীতদাস বাইবেল বা দ্য স্লেভ বাইবেল হচ্ছে খ্রিস্টানদের পবিত্র ধর্মগ্রন্থের এমন এক সংস্করণ যা থেকে বাইবেলের অনেক গুরুত্বপূর্ণ অংশ বাদ দেয়া হয়েছিল। মূলত দাস প্রথা টিকিয়ে রাখতে যেভাবে সংশোধন করা হয়েছিল। এর মাধ্যমে ক্রীতদাসদের খ্রীস্টধর্মে দীক্ষা দেয়া হতো। বাইবেলের যেসব কাহিনী তাদের আবার মুক্তির স্বপ্ন দেখাতে পারে, সেসব কাহিনী এই বই থেকে বাদ দেয়া হয়েছিল।
দুশো বছরেরও বেশি সময় আগে প্রকাশিত বাইবেলের এই খন্ডিত সংস্করণের একটি দুর্লভ কপি ওয়াশিংটন ডিসির বাইবেল জাদুঘরে প্রদর্শিত হচ্ছে। বাইবেল জাদুঘরের মাটির নীচের কক্ষটিতে বাইবেলের সরু এই সংস্করণটি আলাদাভাবে চোখে পড়ে। ক্যারিবীয় অঞ্চলে ১৮৩৩ সালে দাস প্রথার বিলোপ ঘটানো হয়। কিন্তু তার আগে পর্যন্ত ঐ অঞ্চলে ক্রীতদাস আনা অব্যাহত ছিল। ক্যারিবিয় অঞ্চলের ব্রিটিশ উপনিবেশ গুলোতে যে সকল আফ্রিকানদের ক্রীতদাস হিসেবে নিয়ে যাওয়া হয়েছিল, তাদের পড়ানোর জন্য এই বাইবেল প্রকাশ করা হয়েছিল। সম্ভবত "'সোসাইটি ফর দি কনভার্সন এন্ড রিলিজিয়াস ইন্সট্রাকশন অব নিগ্রো স্লেভস ইন দ্য ব্রিটিশ ওয়েস্ট ইন্ডিজ" নামে একটি ব্রিটিশ মিশনারী সংস্থার জন্য এই বাইবেলটি প্রকাশ করা হয়। ১৮০৮ সালে লন্ডন থেকে এই বাইবেল প্রকাশ করা হয়েছিল। যার আগের বছরই কিনা ব্রিটিশ পার্লামেন্টে ক্রীতদাস ব্যবসা নিষিদ্ধ করে আইন পাশ হয়।
নূতন নিয়মের ৫০ ভাগ, এবং পুরাতন নিয়মের ৯০ ভাগ এই বাইবেল থেকে বাদ দেয়া হয়েছিল। বিশেষ করে স্বাধীনতা এবং মুক্তি সংক্রান্ত বিষয়গুলো এবং যাত্রাপুস্তকেরও অনেক অংশ।
যাত্রাপুস্তক অংশটিতে মূলত মিশরে ইসরাইলীদের অবরুদ্ধ দশা এবং শেষ পর্যন্ত প্রতিশ্রুত ভূমিতে তাদের মুক্তির কথা বলা আছে। ক্রীতদাস প্রথার শিকার হওয়া আফ্রিকানরা যে বাইবেলের এই অংশটির প্রতি আকৃষ্ট হতেন, তার ঐতিহাসিক কারণ ছিল। কারণ এই ইসরাইলীদের সঙ্গে তারা নিজেদের অনেক মিল দেখতে পেতো। কারণ তারাও অন্য একটি দেশে বন্দী অবস্থায় ছিলেন। তারাও মুক্তির স্বপ্ন দেখতেন। তারা ভাবতেন, আমরা যদি ঈশ্বরের ওপর বিশ্বাস রাখি, আমরাও একদিন মুক্তি পাব। ঈশ্বর আমাদের মুক্তি দেবেন।
অ্যানা পপলেওয়েল
অ্যানা ক্যাথরিন পপলেওয়েল (জন্ম ১৬ই ডিসেম্বর ১৯৮৮) একজন ব্রিটিশ চলচ্চিত্র, টেলিভিশন এবং মঞ্চ অভিনেত্রী। তিনি "দ্য ক্রিনকলস অব নার্নিয়া চলচ্চিত্র ধারাবাহিকে" সুজান পেভেনসি, "হালো ৪: ফরোয়ার্ড আনটু ডন" চলচ্চিত্রে সাইলার সিলভা এবং টিভি সিরিজ "রিনে" লেডি লোলা চরিত্রে অভিনয়ের জন্য পরিচিত।
আল্লামা ইকবাল এক্সপ্রেস
আল্লামা ইকবাল এক্সপ্রেস () হচ্ছে পাকিস্তান রেলওয়ে কর্তৃক পরিচালিত দৈনিক একটি যাত্রীবাহী ট্রেন যা পাকিস্তানের দুটি গুরুত্বপূর্ণ শিল্পকেন্দ্র করাচি ও শিয়ালকোটের মধ্যে চলাচল করে। ১,৩৬২ কিলোমিটারের (৮৬২ মাইল) দূরত্ব অতিক্রম করতে যাত্রার সময় লাগে প্রায় ২৫ ঘন্টা এবং ৩০ মিনিট, করাচি-পেশাওয়ার রেলওয়ে লাইন, শাহদারা বাগ-চাক আমরু ব্রাঞ্চ লাইন এবং ওয়াজিরাবাদ-নারোওয়াল ব্রাঞ্চ লাইন বরাবর ভ্রমণ করা যায়।
আল্লামা ইকবাল এক্সপ্রেস পাকিস্তানের পুরাতন এক্সপ্রেস ট্রেনগুলির মধ্যে অন্যতম, ১৯৪০ সালের শুরুর দিকে "শাহিন এক্সপ্রেস" হিসেবে করাচি থেকে শিয়ালকোট ফয়সালাবাদ পথ দিয়ে চলত। ১৯৮৫ সালে, পাকিস্তানের বিখ্যাত কবি আল্লামা ইকবালের সম্মানে শাহিন এক্সপ্রেস নাম পরিবর্তন করে আল্লামা ইকবাল এক্সপ্রেস নামে নামকরণ করা হয়।
১৯৯৮ সালে, আল্লামা ইকবাল এক্সপ্রেস ওয়াজিরাবাদ জংশন থেকে শিয়ালকোট জংশন ভায়া পুননির্দেশিত হয়। ২০০৪ সালে, এটি পুনরায় বর্তমান ভায়া নারোওয়াল জংশনে পুননির্দেশিত হয়।ট্রেনটি ১৬ টি অংশ, ১টি পাওয়ার ভ্যান এবং ১টি লাগেজ ভ্যান কোচের সমন্বয়ে গঠিত। ট্রেনটি সম্পূর্ণভাবে ডিজেল ট্র্যাকশনের উপর চলে।
অল্টেয়ার (ভবন)
অল্টেয়ার শ্রীলংকার বৃহত্তম শহর কলম্বোয় নির্মাণাধীন একটি আবাসিক ও বাণিজ্যিক ভবন। এই ভবনটি হল একটি ৬৮ তলা বিশিষ্ট উল্লম্ব টাওয়ার এবং ৬৩ তলা বিশিষ্ট হেলানো টাওয়ারের স্থাপত্য। ২৪০ মিটার উচু ভবনটির নির্মান শেষ হওয়ার পরে কলম্বোর সুউচ্চ ভবনগুলির মধ্যে একটি হবে। ভবনটি ২ একর জমিতে বীড়া লেকের তীরে অবস্থিত।
ভবনটি কলম্বোর কেন্দ্রে অবস্থিত, শহুরে উন্নয়ন কর্তৃপক্ষ পথচারীর-একমাত্র প্রাঙ্গনে রূপান্তর করার জন্য ৪০,০০০ বর্গফুট (৩,৭০০ মিটার) রাস্তার স্তরে উচ্চ-রাস্তার উপাদান তৈরির জন্য পরিকল্পনা করেছে। দুর্ঘটনা কমাতে, যান চলাচল নতুন রাস্তা দিয়ে চালু করা হবে; যান চলাচলের বিশ্লেষণ অনুযায়ী, ভ্রমণের সময় ১৪ সেকেন্ডের মধ্যে বৃদ্ধি পাবে। অবস্থানের কারণে ভবনটি বিরালা লেক এবং ভারত মহাসাগরের ২৭০ ডিগ্রি অনির্বাচিত দৃশ্য উপভোগ করবে।
অল্টেয়ার ৪০০+ বিলাসবহুল অ্যাপার্টমেন্ট (৩ বেডরুম, ৪ বেডরুম এবং পেন্টহাউস) নিয়ে গঠিত হবে, যেগুলি ১,৫০০ বর্গফুট (১৪০ বর্গ মিটার) থেকে ৪,০০০ বর্গফুট (৩৭০ বর্গ মিটার) আয়তন বিশিষ্ট হবে। পাশাপাশি, ৬৩ তম তলায় একটি পুল, লাউঞ্জ এবং পার্টি এরিনা সাথে স্কাই গার্ডেন থাকবে।
এই নকশাটি সাফদি ডিজাইনের মোশে সাফদি দ্বারা নকশা করা হয়েছে, যিনি সিঙ্গাপুরের মারিনা বে স্যান্ডসের স্থপতি ছিলেন।
অল্টেয়ার দুটি কাঠামো দ্বারা গঠিত, একটি ২৪০ মিটার উল্লম্ব টাওয়ার এবং একটি ২০৯-মিটার উচু হেলানো টাওয়ার গঠিত। হেলানো টাওয়ারটি ৫ থেকে ৩৯ তম তালা পর্যন্ত হেলানো ভাবে নির্মিত এবং ৩৯ তম তালার উপর থেকে ২০৯ মিটারের উচ্চতায় ছাদের স্তর পর্যন্ত ভবনটি উল্লম্বভাবে নির্মিত।
ভবনের কাঠামোগত কাজের সমাপ্তি ডিসেম্বর ২০১৭ সালে "টপিং আউট" দ্বারা চিহ্নিত করা হয়েছিল। অভ্যন্তরীণ কাজ বর্তমানে চলছে এবং আল্টিয়ার ভবনের ২০১৮ সালের মধ্যে সম্পন্ন হওয়ার সময়সূচী রয়েছে।
ডেনিস মাইকেল রোহান
ডেনিস মাইকেল রোহান একজন অস্ট্রেলীয় পর্যটক। ওয়ার্ল্ডওয়াইড চার্চ অফ গড নামক এভাঞ্জেলিকাল খ্রিষ্টান গোষ্ঠীর সদস্য ছিলেন। তার ধারণা ছিল যে মসজিদুল আকসা পুড়িয়ে ফেলার মাধ্যমে তিনি যীশুর দ্বিতীয় আগমনকে ত্বরান্বিত করতে পারবেন এবং ইহুদি মন্দির তৈরীর পথ করতে পারবেন। ১৯৬৯ খ্রিষ্টাব্দের ২১ আগস্ট রোহান কর্তৃক আল-আকসা মসজিদে অগ্নিকান্ডের ঘটনা ঘটে। রোহানকে এরপর একটি মানসিক হাসপাতালে ভর্তি করা হয়। এই ঘটনার প্রেক্ষিতে সেই বছর রাবাতে মুসলিম দেশগুলোর এক বৈঠক অণুষ্ঠিত হয়। সৌদি আরবের তৎকালীন বাদশাহ ফাহাদ বিন আবদুল আজিজ এর উদ্যোক্তা ছিলেন। এই অগ্নিকান্ডের ঘটনা ওআইসি গঠনের ক্ষেত্রে প্রভাবকের ভূমিকা পালন করেছে।
রঘুনাথপুর বিধানসভা কেন্দ্র
রঘুনাথপুর (বিধানসভা কেন্দ্র) ভারতীয় রাজ্য পশ্চিমবঙ্গের পুরুলিয়া জেলার একটি বিধানসভা কেন্দ্র। এই কেন্দ্রটি তপসিলি জাতির জন্য সংরক্ষিত।
ভারতের সীমানা পুনর্নির্ধারণ কমিশনের নির্দেশিকা অনুসারে, ২৪৬ নং রঘুনাথপুর (এসসি) বিধানসভা কেন্দ্রটি রঘুনাথপুর পুরসভা, রঘুনাথপুর-১, নেতুরিয়া এবং সান্তুরি সমষ্টি উন্নয়ন ব্লক গুলির অন্তর্গত।
রঘুনাথপুর বিধানসভা কেন্দ্রটি ৩৬ নং বাঁকুড়া লোকসভা কেন্দ্র এর অন্তর্গত।
২০০৬ এবং ২০০১ সালের বিধানসভা নির্বাচনে, সিপিআই (এম) এর উমা রানী বৌড়ি রঘুনাথপুর বিধানসভা কেন্দ্র থেকে জয়ী হন তার নিকটতম প্রতিদ্বন্দ্বী, তৃণমূল কংগ্রেসের পূর্ণচন্দ্র বৌড়িকে পরাজিত করেন ​​এবং ২০০১ সালে তৃণমূল কংগ্রেসের মগরাম বৌড়িকে পরাজিত করেন। অধিকাংশ বছরে প্রতিযোগিতাগুলিতে প্রার্থীদের বিভিন্ন ধরনের কোণঠাসা করে ছিল কিন্তু শুধুমাত্র বিজয়ী ও রানার্সকে উল্লেখ করা হচ্ছে। সিপিআই (এম) এর নটবর বাগদী ১৯৯৬ সালে কংগ্রেসের নবকুমার বৌড়িকে, ১৯৯১ এবং ১৯৮৭ সালে কংগ্রেসের গোপাল দাসকে এবং ১৯৮২ সালে কংগ্রেসের দূর্গাদাস বাউড়িকে পরাজিত করেন। এসইউসি এর বিজয় বাউড়ি ১৯৭৭ সালে ​​জনতা পার্টির নেপাল বাউড়িকে পরাজিত করেন।
১৯৭২ সালে কংগ্রেসের দূর্গাদাস বাউড়ি জয়ী হন। এসইউসি এর হরিপদ বৌড়ি ​​১৯৭১ এবং ১৯৬৯ সালে জয়ী হন। ১৯৬৭ সালে কংগ্রেসের এন. বাউড়ি ​​জয়ী হন। ১৯৬২ সালে কংগ্রেসের শঙ্কর নারায়ণ সিংহদেও জয়ী হন। ১৯৫৭ সালে রঘুনাথপুর একটি যৌথ আসন ছিল। ১৯৫৭ সালে কংগ্রেসের শঙ্কর নারায়ণ সিংহদেও এবং নেপাল বৌড়ি উভয়ই জয়ী হন। স্বাধীন ভারতের প্রথম নির্বাচন ১৯৫১ সালে, কাশীপুর তথা রঘুনাথপুর কেন্দ্রটি যুক্ত ছিল। কংগ্রেসের বুধান মাঝি এবং আনন্দ প্রসাদ চক্রবর্তী উভয়ই যৌথ কেন্দ্র থেকে জয়ী হন।
রয়্যাল রাম্বল (২০১৯)
রয়্যাল রাম্বল (২০১৯) একটি পেশাদারি কুস্তি প্রতি দর্শনে পরিশোধ অনুষ্ঠান এবং ডাব্লিউডাব্লিউই নেটওয়ার্কের অনুষ্ঠান ছিল, যেখানে র, স্ম্যাকডাউন এবং ২০৫ লাইভ ব্র্যান্ডের কুস্তিগিরেরা কুস্তি করেছেন। এই অনুষ্ঠানটি ২০১৮ সালের ২৭শে জানুয়ারি তারিখে মার্কিন যুক্তরাষ্ট্রের অ্যারিজোনার ফিনিক্সের চেজ ফিল্ডে অনুষ্ঠিত হয়েছে। এটি রয়্যাল রাম্বল কালানুক্রমিকের অধীনে প্রচারিত ৩২তম অনুষ্ঠান ছিল।
এই অনুষ্ঠানে সর্বমোট দশটি ম্যাচ অনুষ্ঠিত হয়েছে, যার মধ্যে তিনটি প্রাক-অনুষ্ঠানে ছিল। অনুষ্ঠানের সর্বশেষ ম্যাচে, সেথ রলিন্স এই বছরের পুরুষ রয়্যাল রাম্বল ম্যাচ জয়লাভ করেন; অন্যদিকে এই বছরের নারী রয়্যাল রাম্বল ম্যাচ জয়লাভ করেছেন বেকি লিঞ্চ, এই ম্যাচের পূর্বে মূল অনুষ্ঠানের প্রথম ম্যাচে তিনি ডাব্লিউডাব্লিউই স্ম্যাকডাউন নারী চ্যাম্পিয়নশিপ আসকার কাছে হারেন। এছাড়াও মূল অনুষ্ঠানের অন্যান্য ম্যাচে ডাব্লিউডাব্লিউই ইউনিভার্সাল চ্যাম্পিয়ন ব্রক লেসনার ফিন ব্যালরের বিরুদ্ধে তার চ্যাম্পিয়নশিপ রক্ষণ করেন, ডাব্লিউডাব্লিউই চ্যাম্পিয়ন ড্যানিয়েল ব্রায়ান এ জে স্টাইলসের বিরুদ্ধে তার চ্যাম্পিয়নশিপ রক্ষণ করেন এবং ডাব্লিউডাব্লিউই র নারী চ্যাম্পিয়ন রোণ্ডা রাউজি সাশা ব্যাংকসকে হারিয়ে তার চ্যাম্পিয়নশিপ রক্ষণ করেন।
ঐতিহ্যের অংশ হিসেবে, পুরুষদের এবং নারীদের রয়্যাল রাম্বল ম্যাচের বিজয়ী কুস্তিগির রেসেলম্যানিয়া ৩৫-এ তাদের পছন্দের প্রতিযোগীর বিরুদ্ধে একটি ওয়ার্ল্ড চ্যাম্পিয়নশিপ ম্যাচে প্রতিযোগিতা করবে। পুরুষদের ম্যাচে বিজয়ী কুস্তিগির র-এর ইউনিভার্সাল চ্যাম্পিয়নশিপ অথবা স্ম্যাকডাউনের ডাব্লিউডাব্লিউই চ্যাম্পিয়নশিপ নির্বাচন করতে পারবে এবং নারীদের ম্যাচে বিজয়ী কুস্তিগির র নারী চ্যাম্পিয়নশিপ অথবা স্ম্যাকডাউন নারী চ্যাম্পিয়নশিপ নির্বাচন করতে পারবে।
সনি পিকচার্স নেটওয়ার্ক ইন্ডিয়া
সনি পিকচার্স নেটওয়ার্ক ইন্ডিয়া হচ্ছে একটি ভারতীয় মিডিয়া কোম্পানি, যেটি সনি কর্পোরেশনের একটি সহায়ক সংস্থা। প্রাথমিকভাবে, কর্পোরেশনটি কেবল টেলিভিশন সম্প্রচার ব্যবসা চালানোর জন্য গঠিত হয়েছিল; তবে পরবর্তীতে, এটি বৈচিত্র্যময় হয়ে উঠেছে। এই গ্রুপটিতে এসপিএন প্রোডাকসনস এবং এসপিএন বিতরণকে সহায়ক হিসেবে অন্তর্ভুক্ত করা হয়েছে।
এই কোম্পানিটি সনি এন্টারটেইনমেন্ট টেলিভিশন, সনি টেন, এএক্সএন এবং এর অন্যান্য নেটওয়ার্কগুলোর সাহায্যে ভারতে সনি-এর টেলিভিশন চ্যানেল বিভাগ পরিচালনা করে।
ইয়ো ইয়ো হানি সিং
হিরদেশ সিং (জন্ম: ১৫ মার্চ ১৯৮৩), ইয়ো ইয়ো হানি সিং অথবা হানি সিং নামে অধিক পরিচিত, হলেন একজন ভারতীয় সঙ্গীত পরিচালক, গীতিকার, ভারতীয় পপ গায়ক, সঙ্গীত প্রযোজক এবং চলচ্চিত্র অভিনেতা। তিনি একটি সেশন এবং রেকর্ডিং শিল্পী হিসেবে তার ক্যারিয়ার শুরু করেন, কিন্তু পরবর্তীতে তিনি একজন ভাংড়া সঙ্গীত প্রযোজক হয়ে ওঠেন। তিনি বলিউড চলচ্চিত্রের জন্য সঙ্গীত পরিচালনা শুরু করেছেন।
হৃৎ-ধমনীর ব্যাধি
হৃৎ-ধমনীর ব্যাধি () 
হৃৎ-সংবহন ব্যাধিগুলির মধ্যে সবচেয়ে বেশি সাধারণ। হৃৎ-ধমনীর ব্যাধিগুলি কয়েকটি প্রকারের হতে পারে, যেমন, স্থিতিশীল বক্ষব্যথা, অস্থিতিশীল বক্ষব্যথা, হৃৎ-পেশীর বিনষ্টি এবং হৃদ্‌রোগজনিত হঠাৎ মৃত্যু। এই ব্যাধির সাধারণ একটি লক্ষণ বা উপসর্গ হল বুকে ব্যথা বা বুকে অস্বস্তিবোধ যা কাঁধ, বাহু, পিঠ, ঘাড় বা চোয়ালে ছড়িয়ে পড়তে পারে। কদাচিৎ এটিকে বুকজ্বালা বা অম্বল হিসেবেও মনে হতে পারে। সাধারণত ব্যায়ামের সময় বা মানসিক চাপ পড়লে এই লক্ষণগুলি দেখা দেয় এবং কয়েক মিনিট পর্যন্ত স্থায়ী হয়; পরে বিশ্রাম নিলে অবস্থার উন্নতি ঘটে। অনেক সময় শ্বাসকষ্ট হতে পারে, আবার কখনো কখনো কোনও উপসর্গ নাও দেখা দিতে পারে। অনেক ক্ষেত্রে প্রথম লক্ষণটিই হলো হৃৎপেশীর বিনষ্টি বা হার্ট অ্যাটাক। অন্যান্য সমস্যার মধ্যে আছে হৃৎপিণ্ডের বৈকল্য বা অনিয়মিত হৃৎ-স্পন্দন।
যেসব ঝুঁকিপূর্ণ অবস্থার বা আচরণের কারণে হৃৎ-ধমনীর ব্যাধি হতে পারে, তাদের মধ্যে আছে উচ্চ রক্তচাপ, ধূমপান, মধুমেহ (ডায়াবেটিস), ব্যায়ামের অভাব, মেদবাহুল্য, রক্তে কোলেস্টেরলের উচ্চমাত্রা, অপুষ্টিকর খাদ্যগ্রহণ, বিষণ্ণতা, এবং অত্যধিক মদপান। হৃৎ-ধমনীয় ব্যাধি ঘটার অন্তর্নিহিত কারণ হল ঐসব ধমনীর ভেতরে মেদের কঠিনীভবন, যাতে ধমনীর ভেতরে প্লাক বা ধমনীমল নামক কঠিন মেদের স্তর জমা হতে থাকে। এর কারণে ধমনীর ভেতরে রক্তপ্রবাহের পথ সংকুচিত হয়ে যায় এবং হৃৎপেশীতে যথেষ্ট পরিমাণে রক্ত ও অক্সিজেন পৌঁছাতে পারে না। অনেক দিন ধরে প্লাক জমা হতে থাকলে কখনও কখনও প্লাক ফেটে গিয়ে রক্তক্ষরণ হতে থাকে, ফলে রক্ত জমাট বেঁধে ধমনী সম্পূর্ণ বন্ধ হয়ে যেতে পারে। একাধিক পরীক্ষার মাধ্যমে এই রোগ নির্ণয় করা সম্ভব, যেমন হৃৎ-তড়িৎলেখ, হৃৎ-চাপ পরীক্ষা, হৃৎ-ধমনীর কম্পিউটারায়িত ছেদচিত্র ব্যথালেখ এবং হৃৎধমনীর ব্যথালেখ।
হৃৎ-ধমনীর রোগের ঝুঁকি কমানোর কিছু উপায় হল পুষ্টিকর খাদ্যগ্রহণ, নিয়মিত ব্যায়াম, স্বাস্থ্যকর ওজন ধরে রাখা এবং ধূমপান বর্জন। কখনও কখনও মধুমেহ, উচ্চমাত্রার কোলেস্টেরল বা উচ্চ রক্তচাপের চিকিৎসার জন্য ওষুধ দেওয়া হয়। প্রতিরোধ ও চিকিৎসা উভয় ক্ষেত্রেই একই ধরনের পদ্ধতি অবলম্বন করা হয়। এছাড়া অনুচক্রিকারোধক (যেমন অ্যাসপিরিন), বেটা রোধক বা নাইট্রোগ্লিসারিন অতিরিক্ত ওষুধ হিসেবে দেওয়া হয়। এছাড়া 
চর্মভেদী হৃৎধমনীতে নিবেশন (পিসিআই) বা হৃৎ-ধমনী পার্শ্বপথীয় শল্যচিকিৎসা গুরুতর ক্ষেত্রে প্রয়োগ করা যেতে পারে। 
২০১৫ সালে প্রায় ১১ কোটি লোক হৃৎ-ধমনীর ব্যাধিতে আক্রান্ত হন এবং এতে প্রায় ৮৯ লক্ষ লোকের মৃত্যু হয়। এই ব্যাধির কারণে বিশ্বের সমস্ত মৃত্যুর ১৫.৬% ঘটে, অর্থাৎ ব্যাধিটি বিশ্বব্যাপী মানুষের মৃত্যুর সবচেয়ে সাধারণ কারণ। তবে সব বয়সের জন্য এই ব্যাধি হওয়ার ঝুঁকি ১৯৮০ ও ২০১০-এর মধ্যে হ্রাস পেয়েছে। একই সাথে একই সময়ের মধ্যে এই ব্যাধিতে আক্রান্ত রোগীর সংখ্যাও হ্রাস পেয়েছে। সাধারণত মহিলাদের চেয়ে পুরুষদের মধ্যে এই রোগের প্রাদুর্ভাব বেশি।
শেখ হাসিনার চতুর্থ মন্ত্রীসভা
৩০শে ডিসেম্বর ২০১৮ তারিখে বাংলাদেশের একাদশ জাতীয় সংসদ নির্বাচন অনুষ্ঠিত হয়। নির্বাচনে বাংলাদেশ আওয়ামী লীগ ৩০০টি আসনের মধ্যে ২৫৯টি আসন লাভ করে এককভাবে সংখ্যাগরিষ্ঠতা অর্জন করে। ৩ জানুয়ারি ২০১৯ তারিখে নির্বাচিত সংসদ সদস্যগণ বাংলাদেশ সরকারের আইনপ্রণেতা হিসেবে শপথগ্রহণ করেন। শেখ হাসিনা একাদশ জাতীয় সংসদের সংসদ নেতা নির্বাচিত হন। ৬ জানুয়ারি মন্ত্রীপরিষদ বিভাগ থেকে শেখ হাসিনার নেতৃত্বে গঠিত মন্ত্রীসভার মন্ত্রীদের নাম ঘোষণা করে। ৭ জানুয়ারি নতুন মন্ত্রীসভার সদস্যগণ শপথ নেন।
প্রধানমন্ত্রী শেখ হাসিনা ব্যতীত এ মন্ত্রীসভার পূর্ণ মন্ত্রী ২৪ জন, প্রতিমন্ত্রী ১৯ জন ও উপমন্ত্রী হলেন ৩ জন। প্রধানমন্ত্রীসহ মোট ৪৭ সদস্যের মন্ত্রীসভার ৪৪ জন সরাসরি একাদশ জাতীয় সংসদ নির্বাচনের মাধ্যমে নির্বাচিত হয়েছেন এবং ৩ জনকে টেকনোক্র্যাট কোটায় দায়িত্ব প্রদান করা হয়েছে। টেকনোক্র্যাট কোটায় ৩ জনের মধ্যে ইয়াফেস ওসমান ও মোস্তাফা জব্বার পূর্ণ মন্ত্রীর এবং শেখ মোহাম্মদ আবদুল্লাহ প্রতিমন্ত্রীর দায়িত্ব পান। হাসিনার তৃতীয় মন্ত্রীসভার ২৫ জন মন্ত্রী, ৯ জন প্রতিমন্ত্রী ও ২ জন উপমন্ত্রী চতুর্থমন্ত্রীসভা থেকে বাদ পরেছেন এবং এ মন্ত্রীসভায় ২৭ জন প্রথমবারেরমত মন্ত্রীত্ব গ্রহণ করেন।
বাংলাদেশের প্রধানমন্ত্রী মন্ত্রীগণের বাইরে বাংলাদেশ সরকারের ‘রুলস অব বিজনেস-১৯৯৬’-এর ৩(বি)১ ধারা অনুযায়ী সংসদ সদস্য হবার যোগ্য এমন যেকোন ব্যক্তিকে তার উপদেষ্টা নিয়োগ করতে পারেন। উপদেষ্টাগণ সাধারণ মন্ত্রী পদমর্যাদা সম্পন্ন। ৭ জানুয়ারি সরকারের শপথ নেওয়ার দিন থেকে উপদেষ্টাদের নিয়োগ কার্যকরা ধরা হয়েছে।
জিয়া আশরাফ
জিয়া আশরাফ হচ্ছেন একজন বাংলাদেশি উদ্যোক্তা। তিনি অনলাইন ভিত্তিক ই-কমার্স সাইট চালডাল.কম এর প্রতিষ্ঠাতা ও সিওও এবং অনলাইন ভিত্তিক পরিবহন নেটওয়ার্ক কোম্পানি "গোগোবাংলা" এর প্রতিষ্ঠাতা ও সিইও।
তিনি বর্তমানে ই-কমার্স অ্যাসোসিয়েশন অব বাংলাদেশ এর চেয়ারম্যান হিসেবে কর্মরত রয়েছেন।
তিনি ১৯৮৪-এ ঢাকায় জন্মগ্রহন করেন। তাঁর পিতা হচ্ছেন বাংলাদেশের বিশিষ্ট চলচ্চিত্র অভিনেতা আশরাফ উদ্দিন আহমেদ। যিনি উজ্জ্বল নামেই সর্বাধিক পরিচিত। তাঁর মা হচ্ছেন মারিনা আশরাফ। জিয়া আশরাফ নর্থ সাউথ ইউনিভার্সিটি এর মার্কেটিং বিভাগ থেকে তার শিক্ষা জীবন সম্পূর্ণ করেছেন।
কর্মজীবনের শুরুতে তিনি ব্যাংকার হিসেবে কর্মজীবন শুরু করলেও তা ছেড়ে দিয়ে একটি গার্মেন্টস এর চীফ অফিসার ইনচার্জ হিসেবে যোগদান করেন। ২০১৩ সালে শুরুর দিকে তাঁর বন্ধু ওয়াসিম আলীম ও তেজাস বিশ্বনাথ মিলে অনলাইন ই-কমার্স সাইট ‘চালডাল ডট কম’ প্রতিষ্ঠা করেন। 
তাঁর প্রতিষ্ঠিত চালডাল.কম আইএফসি (ইন্টারন্যাশনাল ফাইন্যান্স কর্পোরেশন), বিশ্ব ব্যাংক থেকে অর্থায়ন পেয়েছে। কোম্পানিটি অন্যান্য ব্যক্তিগত, জাতীয় ও আন্তর্জাতিক উদ্যোগের পুঁজিপতিদের থেকেও অর্থায়ন পেয়েছে।
চালডাল.কম ২০১৫-এ বিশ্বের সেরা ৫০০ স্টার্টআপ তালিকায় ৯ম স্থান দখল করে। তালিকাটি ফোর্বস ম্যাগাজিনের স্টার্টআপ অ্যাসিস্টর "ওয়াই কম্বিনেটর" র্যাংকিংয়ের মাধ্যমে করা হয়েছিল। এটি দ্য ডেইলি স্টার ই-বিজনেস অফ দ্য ইয়ার ২০১৭ অর্জন করেছে ।
২০১৮-এ এফটি/আইএফসি ট্রান্সফরমেশনাল বিজনেস অ্যাওয়ার্ড ২০১৮’ অ্যাওয়ার্ডের এর তালিকায় নাম আসে তাঁর এই প্রতিষ্ঠানের।
আর্থার ল্যাংটন
আর্থার চাদলেই বিউমন্ট চাদ ল্যাংটন (; জন্ম: ২ মার্চ, ১৯১২ - মৃত্যু: ২৭ নভেম্বর, ১৯৪২) নাটাল প্রদেশের পিটারমারিৎজবার্গ এলাকায় জন্মগ্রহণকারী প্রথিতযশা দক্ষিণ আফ্রিকান আন্তর্জাতিক ক্রিকেটার ছিলেন। দক্ষিণ আফ্রিকা ক্রিকেট দলের অন্যতম সদস্য ছিলেন তিনি। ১৯৩৫ থেকে ১৯৩৯ সময়কালে দক্ষিণ আফ্রিকার পক্ষে আন্তর্জাতিক ক্রিকেটে অংশগ্রহণ করেছেন। ঘরোয়া প্রথম-শ্রেণীর দক্ষিণ আফ্রিকান ক্রিকেটে গটেং দলের প্রতিনিধিত্ব করেছেন। দলে তিনি মূলতঃ অল-রাউন্ডার হিসেবে দায়িত্ব পালন করতেন। ডানহাতি ফাস্ট-মিডিয়াম বোলিংয়ের পাশাপাশি নিচেরসারিতে ডানহাতে ব্যাটিংয়ে পারদর্শীতা দেখিয়েছেন আর্থার ল্যাংটন।
জোহেন্সবার্গের রাজা সপ্তম এডওয়ার্ড স্কুলে অধ্যয়ন করেছেন আর্থার ল্যাংটন। লম্বাটে গড়নের লালচে চুলের অধিকারী ছিলেন তিনি। সমগ্র খেলোয়াড়ী জীবনে ১৫ টেস্টে অংশগ্রহণের সুযোগ ঘটে তাঁর। ১৫ জুন, ১৯৩৫ তারিখে ইংল্যান্ডের বিপক্ষে টেস্ট ক্রিকেটে অভিষেক ঘটে আর্থার ল্যাংটনের।
১৯৩৫ সালে দলের সাথে ইংল্যান্ড গমনের সুযোগ হয় তাঁর। টেস্ট অভিষেকে সেখানেই তিনি অল-রাউন্ডার হিসেবে নিজেকে সর্বসমক্ষে তুলে ধরেন। লর্ডসে অনুষ্ঠিত দ্বিতীয় টেস্টে বল হাতে নিয়ে ২/৫৮ ও ৪/৩১ এবং দ্বিতীয় ইনিংসে ব্যাট হাতে আট নম্বরে নেমে ৪৪ রানের ইনিংস খেলেন। এরফলে ইংল্যান্ডের মাটিতে দক্ষিণ আফ্রিকার প্রথম টেস্ট জয়ে অমূল্য অবদান রাখেন। পাশাপাশি দক্ষিণ আফ্রিকা দল ১-০ ব্যবধানে সিরিজ জয়ে কৃতিত্ব দেখায়।
১৯৩৮-৩৯ মৌসুমে ডারবানে অসীম সময়ের টেস্টে অংশগ্রহণ করেন। আট-বলে গড়া ৯১ ওভার বোলিং করেন। এরপর দ্বিতীয় ইনিংসে ব্যাট হাতে ৫৬ রানের ইনিংস খেলেন। এরফলে, এক টেস্টে সর্বকালের সর্বাধিক বোলিং তালিকায় পঞ্চম স্থানে রয়েছেন তিনি।
জ্যাক ফিঙ্গলটনের দৃষ্টিতে তাঁর দেখা অন্যতম সেরা মিডিয়াম পেস বোলার ছিলেন আর্থার ল্যাংটন।
দ্বিতীয় বিশ্বযুদ্ধ চলাকালীন দক্ষিণ আফ্রিকান বিমানবাহিনীতে ফ্লাইট ল্যাফটেন্যান্ট হিসেবে যোগদান করেন। লকহিড বি৩৪ ভেঞ্চুরা বোমারু বিমান ভূপাতিত হলে ৩০ বছর বয়সে নাইজেরিয়ায় তাঁর দেহাবসান ঘটে।
টংসা
টংসা(বৈজ্ঞানিক নাম: "Hypolycaena erylus (Godart)") 'লাইসিনিডি' গোত্রের এবং 'থেকেলিনি' উপগোত্রের অন্তর্ভুক্ত ছোট আকার বিশিষ্ট প্রজাতি।
টংসা এর প্রসারিত অবস্থায় ডানার আকার ৩২-৩৬ মিলিমিটার দৈর্ঘ্যের হয়।
এখনও পর্যন্ত টংসা প্রজাপতিদের ১৫টি উপপ্রজাতি চিহ্নিত করা গেছে।
ভারতে প্রাপ্ত টংসার উপপ্রজাতি হল-ভারত (সিকিম থেকে অরুণাচল প্রদেশ, উত্তর-পূর্ব ভারত, আন্দামান) নেপাল, ভুটান, বাংলাদেশ, মায়ানমার, থাইল্যান্ড, লাওস, ভিয়েতনাম, জাভা, মালয়েশিয়া উপদ্বীপ, সুমাত্রা, বোর্নিও, ফিলিপিন্স ইত্যাদি অঞ্চলে এদের পাওয়া যায়।
প্রজাপতির দেহাংশের পরিচয় বিষদ জানার জন্য প্রজাপতির দেহ এবং ডানার অংশের নির্দেশিকা দেখুন:-
ডানার উপরিতল : পুরুষ প্রকারে ডানার উপরিতল গাঢ় নীল ও কালচে খয়েরির মিশ্রণ| পুরুষ নমুনায় উপরিতলের নীল রঙ ডানার বিশেষ কৌণিক অবস্থানে (ডানা মেলা অবস্থায়) আলোর প্রতিফলনের কারণে দৃশ্যমান হয়; অন্যথায় তা কালচে খয়েরিই দেখায়| সামনের ডানায় কোস্টাল প্রান্তরেখা ও টার্মিনাল প্রান্তরেখা বরাবর সরুভাবে নীল রঙ অনুপস্থিত| এছাড়াও সেল-এর বহিঃপ্রান্তে ডিসকাল অংশে ২,৩,৪ ও ৫ নং শিরা জুড়ে খানিকটা জায়গায় নীল রঙ দেখা যায় না; কালচে-খয়েরি রঙ অস্পষ্টভাবে পরিস্ফুট| পিছনের ডানার গোড়ার (base) নিচের দিকের অংশ ও ডরসাম ফ্যাকাশে ছাইরঙা রোঁয়ায় আবৃত| টরনাস ফ্যাকাশে সাদা এবং টরনাল ছোপটি কালোয় ঘেরা ঈষদ হলুদ| পিছনের ডানায় ১ ও ২ নং শিরাস্থলে দুটি লেজ বর্তমান| ১ নং শিরাস্থলের লেজটি ৬ মি.মি. ও ২ নং শিরাস্থলের লেজটি ৫ মি.মি.|
স্ত্রী প্রকারে উপরিতলের রঙ গাঢ় বা কালচে খয়েরি| উভয় ডানায় কোস্টার খানিক নিচ থেকে ডরসামের খানিক উপর পর্যন্ত অস্পষ্ট ডিসকাল রেখা বিদ্যমান| পিছনের ডানায় মধ্যভাগ থেকে ডরসামের উপর অবধি ৩-৪ টি সাদা পোস্ট-ডিসকাল ছোপের সারি লক্ষ্য করা যায়| সাব-টার্মিনাল আঁকাবাঁকা সাদা রেখাটি অস্পষ্ট এবং টার্মেন সুস্পষ্ট ও সরুভাবে সাদা| টরনাস ফ্যাকাশে সাদা এবং টরনাল ছোপদুটি কালো ও সাদা বলয় দ্বারা ঘেরা|
ডানার নিম্নতল :স্ত্রী-পুরুষ উভয় নমুনাতেই ডানার নিম্নতল ফ্যাকাশে ধূসর বাদামি| উভয় ডানাতেই সেল-এর বহিঃপ্রান্তে দুটি করে ছোট, সমান্তরাল ঈষদ কমলা-হলুদ দাগ বিদ্যমান (double bar)| উভয় ডানাতেই কোস্টা থেকে ডরসামের উপর পর্যন্ত তির্যক, সাদা কিনারাযুক্ত, কমলা-হলুদ ও সরু ডিসকাল বন্ধনী বা ডিসকাল রেখা দেখা যায়| সামনের ডানার ডিসকাল বন্ধনীটি অবচ্ছিন্ন (continuous) ও পিছনের ডানারটি খন্ডখন্ড (broken)| পিছনের ডানায় কালো টরনাল ছোপদুটি ভিতরের দিকে কমলা অর্ধ-বলয় দিয়ে ঘেরা| টরনাল ছোপদুটির মধ্যবর্তী অংশ চকচকে ঈষদ নীলচে আঁশে ছাওয়া এবং ডরসামের প্রান্তরেখা সাদা|
শুঙ্গ সাদা-কালোয় ডোরাকাটা, শীর্ষভাগ কালো ও শীর্ষবিন্দু কমলা-হলুদ| পুরুষ প্রকারে মাথা, বক্ষদেশ ও উদর উপরিতলে নীলচে ও কালচে বাদামি; স্ত্রী নমুনাতে কালচে খয়েরি ও উভয় নমুনাতেই নিম্নতলে ফ্যাকাশে ধূসর বাদামি|
দ্রুত ও স্বল্প-পাল্লার উড়ান বিশিষ্ট এই প্রজাতি ভূমির কাছাকাছি নিচ দিয়ে ওড়ে। পুরুষ প্রকারকে সবসময়েই দেখা গেলেও স্ত্রী নমুনার দর্শন মেলে কদাচিৎ। প্রায়শই এদের পাতায় বসে রোদ পোহাতে (busking) দেখা যায়, তবে ফুলে বসতে দেখা যায় কালেভদ্রে। কম উচ্ছতাবিশিষ্ট পাহাড়ি জঙ্গলে (১৩০০ মি. পর্যন্ত) মাটির ভিজে ছোপে, জঙ্গলের পথে, ঝর্ণা বা নদীর কিনারে ও নদীখাতের বালির চড়াতে মাড-পাডলিং করতে এই প্রজাতির পুরুষ প্রকারকে নিয়মিতভাবে চোখে পরে এপ্রিল থেকে জুলাই ও সেপ্টেম্বর থেকে ডিসেম্বর পর্যন্ত। তরাই ও সাধারণ বনভূমিতেও অনুরূপ পরিবেশে এদের প্রায়শই দর্শন পাওয়া যায়।
পাহাড়ি নীলকান্ত
পাহাড়ি নীলকান্ত (দ্বিপদ নাম:"Eurystomus orientalis") কোরাসিডি পরিবারের অন্তর্গত ইউরিস্টোমাস গণের এক প্রজাতির বিরল পাখি। পাহাড়ি নীলকান্তের  বৈজ্ঞানিক নামের অর্থ চওড়ামুখ যা ল্যাটিন Eury=চওড়া এবং গ্রীক stomus=মুখ থেকে এসেছে । এরা বাংলাদেশের পরিযায়ী পাখি। গ্রীষ্মে প্রজননের উদ্দেশ্যে বাংলাদেশে আসে । এদেরকে দেশের সিলেট ও চট্টগ্রাম অঞ্চলে দেখতে পাওয়া যায় ।আই. ইউ. সি. এন. এই প্রজাতিটিকে Least Concern বা আশংকাহীন বলে ঘোষণা করেছে। বাংলাদেশে এরা Critically endangered বা মহাবিপন্ন  বলে বিবেচিত। এই পাখিকে অস্ট্রেলিয়া থেকে জাপান পর্যন্ত দেখতে পাওয়া যায়।
পাহাড়ি নীলকান্ত লম্বায় ২৮ থেকে ৩০ সে মি হয়ে থাকে । পাখার দৈর্ঘ্য ১৭৮ থেকে ১৯৮ মি মি, ঠোঁট ২৭ থেকে ৩৫ মি মি, লেজ ৯০ থেকে ১০২ মি মি হয়ে থাকে । পুরুষ পাখিটির ওজন ১২০ গ্রাম এবং স্ত্রী পাখিটির ওজন ১৭২ গ্রাম হয়ে থাকে । এই প্রজাতির পাখিরা দেখতে গাঢ় বাদামী বর্ণের হয় । দেহের পিছনের অংশ এবং লেজ নীল সবুজ রঙের । এদের পেট এবং লেজের নিচের অংশ হালকা বর্ণের । গলা চকচকে উজ্জ্বল নীল । পাখা গাঢ় নীল রঙের । এদের ঠোঁট ছোট এবং চওড়াকৃতির হয় । ঠোঁট কমলা লাল রঙের সাথে কালো দাগ দেখতে পাওয়া যায় । পা লাল রঙের । স্ত্রী পাখি পুরুষ পাখির তুলনায় কিছুটা অনুজ্জ্বল । এছাড়া এদের মধ্যে আর কোন পার্থক্য নেই । অপ্রাপ্তবয়স্ক পাখি দেখতে খুবই অনুজ্জ্বল । এদের গলায় নীল রঙ দেখতে পাওয়া যায় না । এদের ঠোঁট ও পা লাল বর্ণের হয় ।
পাহাড়ি নীলকান্ত দিবাচর প্রাণী । এরা দিনের বেলা শিকার করে এবং রাতে বিশ্রাম নেয় । এদেরকে দিনের বেলায় বনে বাদাড়ে ঘুরতে দেখা যায় । গ্রামীন অঞ্চলে এদের বেশি দেখা গেলেও শহর অঞ্চলে এদের তেমন একটা দেখা যায় না । সাধারনত এরা গাছের মগডালে বসে শিকারের জন্য অপেক্ষা করে । তারপর সুযোগমতো মাটিতে নেমে এসে পতঙ্গ শিকার করে আবার আকাশে ফিরে যায় । এরা এদের বেশির ভাগ সময়ই উড়তে ব্যয় করে ।
এরা পুরোপুরি পতঙ্গভূক প্রাণী । এরা এদের ধারালো নখ দিয়ে পোকামাকড় শিকার করে । এরা সাধারনত বড় বড় পোকা শিকার করে । এদের খাদ্য তালিকায় আছে পঙ্গপাল, ঘাস ফড়িং, মথ, ছোট টিকটিকি, উইপোকা, ঘুর্ঘুরে পোকা এবং বিভিন্ন প্রজাতির গুবরে পোকা ।
এই প্রজাতির প্রজনন মৌসুম এপ্রিল থেকে মে মাসের প্রথম সপ্তাহ এবং সেপ্টেম্বর মাস । এদের বাসা সাধারনত মাটি থেকে ১০-১৫ মি উঁচুতে হয়ে থাকে । এদেরকে কাঠঠোকরার পরিত্যক্ত বাসায় দেখতে পাওয়া যায় । এরা মৃত তাল গাছের চুড়ায় ও বাসা বানায়। প্রজনন মৌসুমে এই জোড়া পাখি আক্রমণাত্মক হয়ে থাকে। স্ত্রী পাখি ২ থেকে ৩টি ডিম পাড়ে। ডিমগুলো দেখতে চকচকে সাদা এবং গোলাকার । বাবা ও মা পাখি উভয় ডিমে তা দেয় । ডিম ফুটে বাচ্চা বের হতে ১৮ থেকে ২৩ দিন সময় লাগে ।
অনুপমা পরমেশ্বরন
অনুপমা পরমেশ্বরন একজন ভারতীয় চলচ্চিত্র অভিনেত্রী যিনি তেলুগু, মালয়ালম এবং তামিল ভাষার চলচ্চিত্রে অভিনয় করেন। তিনি মালয়ালম চলচ্চিত্র প্রেমাম (২০১৫) এর মেরি জর্জ হিসাবে প্রথম অভিনেত্রী হিসাবে পরিচিত, তিনি সাতমানাম ভবতী(২০১৭) চলচ্চিত্রে নিথিয়া'র ভুমিকা পালন করে এবং ভুনাধী ওকেটে জিন্দগী(২০১৭) চলচ্চিত্রে মহা'র পালন করে।
তিনি সিএমএস কলেজের কোটায়ম কেরালায় অংশ নেন, যেখানে তিনি কমিউনিকেটিভ ইংরেজীতে উচ্চাভিলাষী ছিলেন।পরে তিনি অভিনয় চালিয়ে কলেজ বন্ধ।
অনুপমার প্রথম চলচ্চিত্র প্রেমাম নিভিন পৌলি সাথে বাণিজ্যিক সাফল্য লাভ করেন। তারপরে তিনি একটি মালেয়ালাম চলচ্চিত্র জেমস এন্ড এলিসের একটি ক্যামিও ছিলেন। পরে তিনি A Aa সহ কয়েকটি তেলেগু চলচ্চিত্রগুলিতে অভিনয় করেছিলেন, যেখানে তিনি নিথিন এবং সামান্তা রুথ প্রভুর সাথে প্রধান ভূমিকা পালন করেছিলেন। পরের ছবিটি ছিল তামিল সিনেমার প্রথম আত্মপ্রকাশ, যার মধ্যে তিনি ধনুষের বিপরীতে প্রধান ভূমিকা রেখেছিলেন। তিনি ২০১৬ সালের জানুয়ারিতে প্রকাশিত তেলুগু চলচ্চিত্র "শাটমানাম ভাভতিতে" সর্বানন্দ ভূমিকা পালন করেছিলেন, পাশাপাশি একই মাসে মুক্তি প্রাপ্ত মালয়ালম চলচ্চিত্র"জমনেতে সুভিশেশংল" দুলকার সলমানের সাথেও অভিনয় করেছিলেন। এরপর ভুনাধী ওকেটে জিন্দগী বিপরীতে রাম পথিনেনি, পরে তিনি মরলপাকা গান্ধীর কৃষ্ণার্জুনা যুধাম বিপরীতে নানী এবং এ করুণকরনের চলচ্চিত্র "তেজ আই লাভ ইউ" বিপরীতে সাই ধরম তেজ।
ধর্মপ্রচারক
একজন ধর্মপ্রচারক বা ধর্ম-অভিযাত্রী হলেন এমন কেউ যিনি কোন ধর্মীয় সংগঠনের পক্ষ থেকে একটি অঞ্চলে ধর্মপ্রচারে যুক্ত থাকেন এবং ধর্মপ্রচারের সুবিধার্থে পাশাপাশি প্রায়শ সামাজিক কার্যক্রম, যেমন শিক্ষা, চিকিৎসা ইত্যাদি পরিচালনা করেন। খান জাহান আলী, শাহজালাল, মেরি টেরিজা বোজাঝিউ প্রমুখ হলেন বিখ্যাত ধর্মপ্রচারক।
খ্রিস্টধর্ম প্রচার অভিযানগুলোতে সাধারণত এক দেশ বা অঞ্চল থেকে আরেক দেশ বা অঞ্চলে একজন বা কয়েকজন সন্ন্যাসী প্রেরণ করা হয়; এদেরকে ধর্মপ্রচারক বা ধর্ম-অভিযাত্রীও বলা হয়। ধর্ম-অভিযাত্রী শব্দটি গ্রিক শব্দ "apóstolos"-এর বাংলা অনুবাদ। "apóstolos" শব্দটির ইংরেজি অনুবাদ missionary। "এনসাইক্লোপিডিয়া ব্রিটানিকা" অনুসারে সারা বিশ্বের আনাচে কানাচে জোরালো খ্রিষ্টধর্ম প্রচার অভিযানের কারণে বর্তমান বিশ্বের এক তৃতীয়াংশ মানুষ খ্রিষ্টধর্মে অনুসারী। বাইবেলে খ্রিষ্ট ধর্মপ্রচারে উৎসাহ প্রদান করে বলা হয়েছে, "অতএব তোমরা গিয়ে সমস্ত জাতিকে শিষ্য কর, পিতার ও পুত্রের ও পবিত্র আত্মার নামে তাদের বাপ্তিষ্ম দাও, আমি তোমাদের যা যা আদেশ দিয়েছি, সে সমস্ত পালন করতে তাদের শিক্ষা দাও। আর দেখ, আমিই যুগের শেষ পর্যন্ত প্রতিদিন তোমাদের সঙ্গে সঙ্গে আছি।” (মথি ২৮:১৯–২০)
উত্তর-রতিক্রিয়া বিষণ্ণতা
উত্তর রতিক্রিয়া বিষন্নতা () হচ্ছে রতিক্রিয়ার পর বিষন্নতা, উদ্বিগ্নতা, অশান্তির অনুভূতি সৃষ্টি। অনেক মানুষ রতিক্রিয়ার পর ৫ মিনিট থেকে দুই ঘন্টা যাবৎ তীব্রভাবে বিষন্ন থাকতে পারে।
এই রকম পরিস্থিতির কথা সর্বপ্রথম গ্রিক চিকিৎসক গ্যালেন উল্লেখ করেন, তিনি লিখেন, "মোরগ এবং নারী ব্যতীত প্রতিটি প্রাণীই রতিক্রিয়ার পর বিষন্ন থাকে।" দার্শনিক স্পিনোজা তার "ট্রাকটাস ডি ইনটেলেকটুস এমানডেসিওনেতে" লিখেছেন, " যৌন সঙ্গমের সময়টিতে, মন একপ্রকার যৌন উত্তেজনায় আচ্ছন্ন হয়ে পরে। সেসময় কোনো ভাবনাই আর সে উত্তেজনাকে বাধাগ্রস্থ করতে পারে না। কিন্তু চরম উত্তেজনার সমাপ্তির পরেই শরীর দুঃখভারাক্রান্তে আচ্ছন্ন হয়ে যায়। যদি সম্পুর্ণভাবে আচ্ছন্ন নাও বা হয়, তবুও তা ব্যাপকহারে মনকে দ্বিধাগ্রস্ত এবং নিস্তেজ করে দেয়।" নারীতে এপরিস্থিতি কেমন হবে তা জানার জন্য যুক্তরাজ্যে নারী যমজদের উপর একটি গবেষণা করা হয়। সেখানে দেখা যায় ৩.৭ শতাংশ সাম্প্রতিক সময়ে এবং ৭.৭ শতাংশ দীর্ঘসময় ধরে উত্তর রতিক্রিয়া বিষন্নতায় ভুগছেন।
উত্তর রতিক্রিয়া বিষন্নতা রিফ্র্যাক্টরি পিরিয়ড থেকে ভিন্ন। রিফ্র্যাক্টরি পিরিয়ড হচ্ছে হস্তুমৈথুনের পরবর্তী অবস্থা যেখানে উত্তর রতিক্রিয়া বিষন্নতা ঘটে শুধুমাত্র যৌনসংগমের পরে এবং এর প্রভাব জীবের শারীরবৃত্তীয় প্রক্রিয়ার তুলনায় মনস্তত্বের সাথে অধিকতর সংশ্লিষ্ট। কিছু চিকিৎসক উত্তর রতিক্রিয়া বিষন্নতা নামক আচরণের চিকিৎসায় ফ্লুরোক্সেটিন এর মত সেরাটনিন রিআপটেক ইনহিবিটর নেওয়ার প্রস্তাব করেছেন। দুই সপ্তাহ পরে মানুষ প্রতিবেদনে উল্লেখ করে, "যখন যৌনক্রীয়া করার সময় অন্তরঙ্গ আনন্দ লাভ কম হয়, তখন আবেগের কোনো প্রকার হ্রাস হয় না।"
একটি গবেষণা থেকে দেখা গিয়েছে, বিশ্ববিদ্যালয়ের প্রায় অর্ধেক নারী শিক্ষার্থী জীবনে একবার হলেও উত্তর রতিক্রিয়া বিষন্নতা অনুভব করেছেন। এই গবেষণা থেকে আরো দেখা গিয়েছে উত্তর রতিক্রিয়া বিষন্নতার সাথে ঘনিষ্ট সম্পর্কের কোনো আন্তসম্পর্ক নাই।
১২০৮ জন পুরুষের উপর করা আরেকটি গবেষণায় দেখা গিয়েছে, এই নমুনার ৪০ শতাংশ জীবনে একবার হলেও উত্তর রতিক্রিয়া বিষন্নতা অনুভব করেছে। ২০ শতাংশ এই পরীক্ষার আগের চারসপ্তাহে উত্তর রতিক্রিয়া বিষন্নতা অনুভব করেছে। এই গবেষণা আরো দেখিয়েছে, এই নমুনার ৩-৪ শতাংশ নিয়মিতই উত্তর রতিক্রিয়া বিষন্নতা অনুভব করে। এই গবেষণা অনুসারে সাম্প্রতিক কোনো মানসিক পীড়া থাকলে, শৈশবে যৌন নির্যাতন হয়ে থাকলে এবং কিছু যৌন সমস্যা থাকলে পুরুষে উত্তর রতিক্রিয়া বিষন্নতা হতে পারে।
বিশ্বনাথ জেলা
বিশ্বনাথ জেলা (IPA: ˌbɪswəˈnɑːθ ˈtʃɑːrɪˌælɪ) আসামের একটি নবগঠিত জেলা। ২০১৫ সালের ১৫ আগষ্ট তারিখে আসামের মুখ্যমন্ত্রী তরুণ গগৈ ডাঙরীয়া বিশ্বনাথ জেলা গঠন আনুষ্ঠানিক ভাবে ঘোষণা করেছিলেন। শোণিতপুর জেলার বিশ্বনাথ মহকুমার বেশিরভাগ অংশ এবং গহপুরের কিছু অংশ নিয়ে বিশ্বনাথ জেলা গঠন করা হয়। এর উত্তরে অরুণাচল প্রদেশ দক্ষিণে ব্রহ্মপুত্র নদ এবং গোলাঘাট জেলা, পূর্বে লখিমপুর জেলা এবং পশ্চিমে শোণিতপুর জেলা অবস্থিত। জেলাটির সদর স্থান হল বিশ্বনাথ চারিআলি।
উত্তর-পূর্ব ভারতের প্রাচীন তীর্থক্ষেত্র বিখ্যাত শিব মন্দির বিশ্বনাথের থেকেই এই অঞ্চলের নাম বিশ্বনাথ হয়েছে। বর্তমান যে অঞ্চলকে বিশ্বনাথ বলা হয়, সেই অঞ্চলের পুরনো নাম ছিল 'সলা'। তারপর পরিচিত হল নদুয়ার নামে। বর্তমান নদুয়ার অঞ্চলের পূর্ব অংশই বিশ্বনাথ অঞ্চল। প্রশাসনিক মহকুমা হ'ল বিশ্বনাথ। পুরানো এবং তন্ত্রে উল্লিখিত বিশ্বনাথ নামে বিশ্বনাথ তীর্থক্ষেত্র বা বিশ্বনাথ ধামকে বোঝাত। বিশ্বনাথ শব্দের অর্থ বিশ্বের নাথ। বিশ্বের নাথের অধিষ্ঠান ক্ষেত্র এই বিশ্বনাথ। বিশ্বনাথকে গুপ্তকাশীও বলা হয়। কিম্বদন্তি মতে, কুমুদ এবং কৌস্তভ নামের দুজন মুনির শাপে বিশ্বনাথ গুপ্তকাশী হ'ল। গুপ্তকাশীর অর্থ এই যে, এটি কাশী বলে পরিচিত নয়।
পশ্চিম কার্বি আংলং জেলা
পশ্চিম কার্বি আংলং জেলা আসামের ৩৫ টি জেলার ভিতর নতুন গঠন হওয়া জেলা। কার্বি আংলং জেলার পশ্চিম অংশ নিয়ে ২০১৬ সালে এই জেলা আনুষ্ঠানিক ভাবে উদ্বোধন করা হয়। জেলাটি কার্বি আংলং স্বায়ত্বশাসিত পরিষদের একটা অংশ। এর প্রশাসনিক কাজকর্ম ভারতীয় সংবিধানের ষষ্ঠ অনুসূচী মতে চালানো হয়। 
কার্বি ভাষা এই অঞ্চলের মুখ্য ভাষা। এর সাথে ইংরাজী, হিন্দী এবং অসমীয়া ভাষা এই অঞ্চলে প্রচলিত। এই জেলায় কার্বি জনগোষ্ঠীর সাথে তিবা, লালুং, গারো, বড়ো ইত্যাদি জনগোষ্ঠী বসবাস করে। 
এই জেলার সদর স্থলপথের সুব্যবস্থা আছে। কার্বি আংলং স্বায়ত্বশাসিত পরিষদের বাস জেলার সদর এবং অন্য গুরুত্বপূর্ণ স্থান যেমন গুয়াহাটী, ডিফু, হোজাই ইত্যাদির সাথে সংযোগ করে। অন্যতম কাছের রেল ষ্টেশন হোজাই হামরেণ থেকে প্রায় ৪৭ কিঃমিঃ দূরে অবস্থিত। লোকপ্রিয় গোপিনাথ বরদলৈ আন্তর্জাতিক বিমান বন্দর পশ্চিম কার্বি আংলং জেলার নিকটবর্তী বিমান বন্দর।
অ্যান্টনি মিনজেলা
অ্যান্টনি মিনজেলা, সিবিই (; ৬ জানুয়ারি ১৯৫৪ – ১৮ মার্চ ২০০৮) ছিলেন একজন ব্রিটিশ চলচ্চিত্র পরিচালক, নাট্যকার ও চিত্রনাট্যকার। তিনি ২০০৩ থেকে ২০০৭ সাল পর্যন্ত ব্রিটিশ ফিল্ম ইনস্টিটিউটের বোর্ড অব গভর্নরের চেয়ারম্যানের দায়িত্ব পালন করেন।
তিনি ১৯৯৬ সালে "দি ইংলিশ পেশন্ট" ছবি নির্মাণ করে শ্রেষ্ঠ পরিচালনার জন্য একাডেমি পুরস্কার অর্জন করেন। এছাড়া তিনি "দি ইংলিশ পেশন্ট" (১৯৯৬) ও "দ্য টেলেন্টেড মিস্টার রিপলি" (১৯৯৯)-এর জন্য শ্রেষ্ঠ উপযোগকৃত চিত্রনাট্য এবং "দ্য রিডার" (২০০৮) ছবির জন্য মরণোত্তর প্রযোজক হিসেবে শ্রেষ্ঠ চলচ্চিত্রের জন্য একাডেমি পুরস্কারের মনোনয়ন লাভ করেছিলেন। তার পরিচালিত "কোল্ড মাউন্টেন" (২০০৩) ছবিটি সাতটি বিভাগে একাডেমি পুরস্কারের মনোনয়ন লাভ করে এবং একটি বিভাগে পুরস্কার অর্জন করে।
মিনজেলা ১৯৫৪ সালের ৬ই জানুয়ারি আইল অব উইটের রাইডে জন্মগ্রহণ করেন। তার পিতা এদোয়ার্দো মিনজেলা ইংল্যান্ডে একজন ইতালীয় অভিবাসী হিসেবে আগমন করেন। তার মাতা গ্লোরিয়া আলবার্টা আর্চারি লিডসে জন্মগ্রহণ করেছিলেন। তার মাতার পূর্বপুরুষগণ মধ্য ইতালির লাজিও অঞ্চলের ছোট গ্রাম ভালভরির অধিবাসী ছিলেন। তার পরিবারে রাইডে ১৯৮০-এর দশক পর্যন্ত একটি ক্যাফে পরিচালনা করত এবং এর পূর্বে ১৯৫০-এর দশক পর্যন্ত ইতালীয়-ধাঁচের আইসক্রিম প্রস্তুত ও বিক্রয়ের সাথে জড়িত ছিল। মিনজেলারা পাঁচ ভাইবোন। তার এক বোন লরেট্টা মিনজেলা ও এক ভাই ডমিনিক মিনজেলা পরবর্তীকালে চিত্রনাট্যকার ও প্রযোজক হিসেবে কর্মজীবন শুরু করেন।
মিনজেলা বিবিসির স্ক্রিন টুয়ের জন্য অবনিবাস ধরনের পূর্ণদৈর্ঘ্য নাট্যধর্মী "ট্রুলি, ম্যাডলি, ডিপলি" (১৯৯০) রচনা ও পরিচালনা করেন। পরে এটি টেলিভিশনে প্রচারিত না হয়ে চলচ্চিত্র হিসেবে মুক্তি পায়। ছবিটি তিনটি বিভাগে বাফটা পুরস্কারের মনোনয়ন লাভ করে এবং তিনি শ্রেষ্ঠ মৌলিক চিত্রনাট্য বিভাগে বাফটা পুরস্কার অর্জন করে। ১৯৯৬ সালে তিনি "দি ইংলিশ পেশন্ট" চলচ্চিত্র নির্মাণ করেন। ছবিটি তাকে শ্রেষ্ঠ পরিচালনা ও শ্রেষ্ঠ উপযোগকৃত চিত্রনাট্য বিভাগে দুটি একাডেমি পুরস্কারের মনোনয়ন এনে দেয় এবং তিনি শ্রেষ্ঠ পরিচালনা বিভাগে পুরস্কার অর্জন করেন। ১৯৯৯ সালে তিনি "দ্য টেলেন্টেড মিস্টার রিপলি" ছবির জন্য শ্রেষ্ঠ উপযোগকৃত চিত্রনাট্য বিভাগে অপর একটি একাডেমি পুরস্কারের মনোনয়ন লাভ করেন।
শরীফ আহমেদ
শরীফ আহমেদ (জন্ম: ২৫ জানুয়ারি, ১৯৭০) বাংলাদেশের একজন রাজনীতিবিদ, সমাজকল্যাণ মন্ত্রণালয়ের প্রতিমন্ত্রী। তিনি বাংলাদেশের ময়মনসিংহ-২ আসনের জাতীয় সংসদ সদস্য। তিনি দশম এবং একাদশ সংসদ নির্বাচনে বাংলাদেশ আওয়ামী লীগ-এর প্রার্থী হিসেবে সংসদ সদস্য নির্বাচিত হন। ২০১৮ সালের মন্ত্রী সভায় তিনি সমাজকল্যাণ মন্ত্রণালয় (বাংলাদেশ)-এর প্রতিমন্ত্রী হিসাবে দায়িত্ব পান।
শরীফ আহমেদ ১৯৭০ সালের ১৫ জানুয়ারি জন্মগ্রমণ করেন। তিনি ৫ বার নির্বাচিত জাতীয় সংসদ সদস্য ভাষাসৈনিক মরহুম মোঃ শামসুল হক এর ছেলে। তিনি ময়মনসিংহ জিলা স্কুল থেকে এসএসসি পাস করেন এবং ১৯৯৭ সালে আনন্দ মোহন কলেজ, ময়মনসিংহ থেকে ইতিহাসে বিএ পাস করেন।
বাবা মরহুম মোঃ শামসুল হক এর পদানুসরণ করে শরীফ আহমেদ আওয়ামী লীগের একজন সদস্য হিসেবে রাজনীতিতে যোগ দেন। ২০১৪ সালে ময়মনসিংহ-২ নির্বাচনী এলাকা থেকে বাংলাদেশ আওয়ামী লীগের মনোনয়ন পান।২০১৮ সালের মন্ত্রী সভায় তিনি সমাজ কল্যাণ মন্ত্রণালয় এর প্রতিমন্ত্রীর দায়িত্ব পান।
অবিভক্ত কামরূপ জেলা
অবিভক্ত কামরূপ জেলা হল পশ্চিম আসামের আগের এটি প্রশাসনিক জেলা, যার থেকে কামরূপ গ্রাম্য ও কামরূপ মহানগর (২০০৩), বরপেটা (১৯৮৩), নলবারী (১৯৮৫) এবং বাক্সা (২০০৪), দক্ষিণ কামরূপ (২০১৫) জেলার প্রতিষ্ঠা করা হয়েছিল।
উপনিবেশের সময়ে এটি এক বৃহৎ প্রশাসনিক জেলা ছিল এবং কালক্রমে এর আয়তন কমে আসতে থাকে।
১৮২৬ সালে ইয়াণ্ডাবু সন্ধির দ্বারা ব্রিটিশদের অধিকার করা বার্মা সাম্রাজ্যর পশ্চিম অংশের থেকে কামরূপ প্রশাসনিক জেলা প্রথম প্রতিষ্ঠা করা হয়েছিল। জেলাটির পশ্চিম সীমায় ছিল মানস নদী, এবং পূর্বের সীমায় ছিল বরনদী। ১৮২৬ সালের পর নতুনকরে অধিকার করা অঞ্চলটিতে দুজন আয়ুক্ত নিয়োগ করা হয়েছিল: জে্যষ্ঠ আয়ুক্ত যিনি "উত্তর-পূর্ব রংপুর" (অবিভক্ত গোয়ালপারা জেলা) শাসন করতেন তাঁকে অতিরিক্তভাবে মানস থেকে বিশ্বনাথ পর্যন্ত নতুনকরে অধিকার করা অঞ্চলের দায়িত্ত্ব দেয়া হয়েছিল; এবং কনিষ্ঠ আয়ুক্ত, যিনি সেই অঞ্চল থেকে বিশ্বনাথের পূর্বর অঞ্চলসমূহ শাসন করতেন। ১৮৩৩ সালে ব্রিটিশরা ধানশিরি নদীর পশ্চিমের অঞ্চলে প্রশাসনিক জেলার প্রতিষ্ঠা করেছিল, ফলত অন্য তিনটি জেলার সাথে কামরূপ জেলা দুটি খণ্ডে বিভক্ত হয়েছিল: ছয় পরগনা বর্তমানের বরপেটা ও নগরবেরা; এবং উত্তরে বিশ পরগনা এবং দক্ষিণে ছয় দুয়ার। প্রত্যেক জেলাকে একজন প্রধান সহায়ক, একজন উপ-সহায়কের সহযোগিতায় শাসন করতেন, কিন্তু পূুজির অভাবের জন্য ছয় পরগনা অঞ্চলে কেবল একজন উপ-সহায়কই ছিল। ১৮৩৬ সালে কামরূপ এর “অবিভক্ত” রূপ এবং নাম লাভ করেছিল।
১৯৪৭ সালে ভারতের স্বাধীনতার পর “অবিভক্ত” কামরূপ জেলা থেকে বরপেটা জেলা (১৯৮৩), এবং নলবারী জেলাকে (১৯৮৫) বিভক্ত করা হয়। ২০০৩ সালে কামরূপকে কামরূপ মহানগর জেলা এবং কামরূপ গ্রাম্য জেলা হিসাবে বিভক্ত করা হয়। ২০০৪ সালে বরপেটা, নলবারী এবং কামরূপ গ্রাম্য জেলার কিছু অংশ নিয়ে বাক্সা জেলা প্রতিষ্ঠা করা হয়।
অবিভক্ত কামরূপ জেলার ইতিহাস কামরূপ সাম্রাজ্যের থেকে আরম্ভ হয়েছিল। বর্মণ রাজ্য এবং পালরাজ্যের রাজধানী যথাক্রমে প্রাগজ্যোতিষপুর এবং দূর্জয় কামরূপে ছিল।
অবিভক্ত কামরূপ জেলাকে আগে কামরূপ পীঠসমূহের অন্তর্গত কামপীঠ বলেও অভিহিত করা হত। একে কামরূপা বা কামরূপ বলা হত যদিও এটি এক বৃহৎ অঞ্চলকে বোঝাত। মহাকাব্যসমূহে একে প্রাগজ্যোতিষ বলেও উল্লেখ পাওয়া যায়। চীনা পরিব্রাজক হিউয়েন সাং-য়ের লেখায় প্রাগজ্যোতিষপুরের উল্লেখ আছে, এই স্থান নিম্ন এবং বৃষ্টিবহুল ছিল, চাষ ভাল হয়, জলবায়ু সুন্দর এবং এর মানুষেরাও ভদ্র। তিনি বলেছিলেন, “রাজা ভাস্করবর্মন জ্ঞানান্বেষী পুরুষ ছিলেন। তিনি নিজে হিন্দু ছিলেন যদিও, বৌদ্ধ ভিক্ষুদেরকে সম্মান করতেন।”
ভারতীয় মহাকাশ গবেষণা সংস্থার অধ্যক্ষবৃন্দ
ভারতীয় মহাকাশ গবেষণা সংস্থা সংক্ষেপে ইসরোর অধ্যক্ষ হলেন সংস্থাটির সর্বোচ্চ পদাধিকারি। ১৯৬২ সালে বিক্রম সারাভাইয়ের অধ্যক্ষতায় ইন্ডিয়ান ন্যাশনাল কমিটি ফর স্পেস রিসার্চ (INCOSPAR) গঠন করা হয়েছিল। বিক্রম সারাভাইয়ের প্রচেষ্টায় বর্তমান ভারতীয় মহাকাশ গবেষণা সংস্থা ১৯৬৯ সালে গড়ে উঠেছিল। তখন থেককে এখন পর্যন্ত ভারতীয় মহাকাশ গবেষণা সংস্থার অধ্যক্ষ হিসাবে দশজন ব্যক্তি অধিস্থিত হয়েছেন। এদের মধ্যে অধ্যাপক সতীশ ধাওয়ান সর্বাধিক ১২ বছর অধ্যক্ষ হিসাবে কার্যনির্বাহ করেছিলে।